הוועדה לפיקוח על הקרן לאזרחי ישראל, כנסת 25, פרוטוקול מספר 36, 2024-02-20 00:00

לימור סון הר-מלך:   שלום לכולם

לימור סון הר-מלך:  היום יום שלישי, י"א באדר התשפ"ד, 20 בפברואר 2024

לימור סון הר-מלך:  אני מתכבדת לפתוח את ישיבת הוועדה לפיקוח על הקרן לאזרחי ישראל

לימור סון הר-מלך:  על סדר-היום: צעדים למיצוי פוטנציאל גז טבעי במשק הישראלי - הולכה, חלוקה ומשתמשי קצה

לימור סון הר-מלך:       מיום הקמת הוועדה בכנסת העשרים ושלוש, התבצע פיקוח ומעקב אחר הצעדים למיצוי פוטנציאל הגז הטבעי במשק

לימור סון הר-מלך:  מהדוח של מרכז המחקר והמידע של הכנסת עולה כי בשנת 2023 לא חוברו צרכנים חדשים לרשת החלוקה

לימור סון הר-מלך:  עוד עולה מהדוח כי רק ארבעה בתי חולים מחוברים לרשת החלוקה וצורכים גז טבעי כחלופה לדלקים מזהמים יותר

לימור סון הר-מלך:       אנו מבקשים לבדוק היום מה הם החסמים של צריכת הגז המקומית, בדגש על מצבה של רשת חלוקת הגז

לימור סון הר-מלך:  כמו כן, נבחן מדוע אנו לא עומדים ביעד שנקבע בהחלטת ממשלה 352 משנת 2015 ביחס למספר הצרכנים שהיו אמורים להיות מחוברים לרשת החלוקה בשנת 2020

לימור סון הר-מלך:  כזכור, היעד עמד על 450 לשנת 2020

לימור סון הר-מלך:  בפועל, נכון לסוף שנת 2023, חוברו 150 בלבד

לימור סון הר-מלך:       על פי משרד האוצר ישנם 243 צרכנים פוטנציאלים לשימוש בגז טבעי אשר נמצאים בטווח שבין 1 ל-3 ק"מ מצנרת ההולכה הקיימת וטרם מחוברים

לימור סון הר-מלך:  בנוסף, בסיכום הדיון בישיבה הקודמת בנושא, בחודש ביוני 2023 ביקשתי גם להקים צוות בין-משרדי אשר יתכלל את נושא תשתיות ההולכה

לימור סון הר-מלך:  היום, שמונה חודשים אחרי, נבקש כאמור לבדוק את התקדמות הנושא

לימור סון הר-מלך:  ראשית, נקבל סקירה מנתנאל קופראק ממרכז המחקר והמידע של הכנסת

לימור סון הר-מלך:  בבקשה

נתנאל יהושוע קופראק:   תודה רבה, גברתי היושב-ראש

נתנאל יהושוע קופראק:  התבקשנו להכין מסמך לקראת הדיון היום

נתנאל יהושוע קופראק:  אסקור בקצרה כמה מהנתונים שעלו במסמך

נתנאל יהושוע קופראק:  נתונים עדכניים יש בעיקר לגבי שנת 2022

נתנאל יהושוע קופראק:  אספקת הגז הטבעי במשק היתה כ- 21

נתנאל יהושוע קופראק: 9 BCM - זה ייצור הגז הטבעי שהיה

נתנאל יהושוע קופראק:  כ-58% היה לצריכה מקומית ו-42% לייצוא

נתנאל יהושוע קופראק:  הערכות לגבי 2023 הן שייצרו כ-24

נתנאל יהושוע קופראק: 6 BCM, כש-53% לצריכה המקומית ו-47% לייצוא

נתנאל יהושוע קופראק:  מתוך הצריכה המקומית, כ-79% בשנת 2022 היה לייצור חשמל, 18% לתעשייה וכ-3% לצרכני החלוקה הקטנים

נתנאל יהושוע קופראק:       לגבי החיבור של הצרכנים הקטנים לרשת החלוקה - זה באמת התחיל בשנת 2013, כשבאותה שנה חוברו שישה צרכנים, ועד שנת 2022, כמו שאמרת, חוברו 150 צרכנים

נתנאל יהושוע קופראק:  בשנת 2023 לא חובר צרכן חדש

נתנאל יהושוע קופראק:  לפי העמידה ביעד של 450 צרכנים מחוברים בשנת 2020, עומדים ב-33% מהיעד

נתנאל יהושוע קופראק:       לגבי חברות החלוקה - יש שש חברות שמחולקות לפי אזורים בארץ

נתנאל יהושוע קופראק:  30% מהצרכנים שמחוברים לגז טבעי ברשת החלוקה נמצאים באזור הנגב - כ-45 צרכנים

נתנאל יהושוע קופראק:  באזור ירושלים יש רק צרכן אחד שמחובר כיום

נתנאל יהושוע קופראק:  לגבי הצפי לשנים הקרובות - הצפי בשנים 2024 - 2025 הוא שיחוברו עוד 92 צרכנים, וגם איתם עוד לא מגיעים ליעד של 450 צרכנים

נתנאל יהושוע קופראק:       כמו שאמרת, על-פי משרד האוצר יש היום 243 צרכנים פוטנציאלים לשימוש בגז טבעי שנמצאים בין 1 ל-3 ק"מ מצנרת קיימת, ויש עוד מספר לא מבוטל שנמצאים ממרחק של צנרת מתוכננת, ועדיין גם לא התחילו בתהליכי חיבור

נתנאל יהושוע קופראק:      מבחינת בתי חולים - יש ארבעה שמחוברים

נתנאל יהושוע קופראק:  יש עוד כמה שמתוכננים

נתנאל יהושוע קופראק:  צריך לראות מה קורה עם זה

נתנאל יהושוע קופראק:  בהקשר זה נציין שיש טיוטה של העלאת בלו על דלקים שונים, שבהם הבלו על המזוט והגפ"מ יעלה בצורה יותר גבוהה מאשר על גז טבעי, מה שצפוי לכדאיות כלכלית יותר גבוהה של מעבר מדלקים אחרים לשימוש בגז טבעי

נתנאל יהושוע קופראק:  אלו הנקודות העיקריות של המסמך

לימור סון הר-מלך:   תודה רבה

לימור סון הר-מלך:  לא התייחסתי לזה שיש לזה באמת גם השלכות כלכליות וגם מבחינת איכות הסביבה

לימור סון הר-מלך:       מנהל רשות הגז במשרד האנרגיה משה גראזי, בבקשה

משה גראזי:   בוקר טוב

משה גראזי:  תודה על הזימון לישיבה

משה גראזי:  אדייק במספר נתונים שהוקראו

משה גראזי:  ראשית, בשנת 2023 חוברו עוד 12 צרכנים

משה גראזי:  אני לא יודע מאיפה הנתונים, אבל אפשר כמובן להשלים לכם ולדייק אותם

משה גראזי:  בקרוב גם נפרסם סקירה ואז יהיה מלוא המידע

משה גראזי:  נאמר שלא חוברו ב-2023, ואני רק רוצה לדייק את הנתון הזה

לימור סון הר-מלך:   אנחנו ביקשנו את הנתונים

לימור סון הר-מלך:  התבססנו על נתונים שהיו בידינו, אבל לא קיבלנו את הנתונים

משה גראזי:   נעביר לכם

משה גראזי:  בקרוב נצא בפרסום גם לגבי הכמות לייצוא וגם בתעשייה ובחשמל וברשת החלוקה

לימור סון הר-מלך:   למרות ש-12 זה עדיין לא סדרי הגודל שבאמת היו - - -      

משה גראזי:   נכון, אבל נגיד גם מה נעשה ומה אנחנו צופים לעתיד

משה גראזי:  יש כמה פעולות שנעשו גם במסגרת תיקוני חקיקה

לימור סון הר-מלך:   האם נוכל לקבל גם את שמות הצרכנים?     

משה גראזי:   כן, אין בעיה

משה גראזי:  אנחנו העברנו את כל הרשימה לנתנאל, וזה ישנו שם

משה גראזי:  ואם צריך, נפלח מי היה ב-2023

משה גראזי:  יש את זה גם ברמה שנתית כמובן

משה גראזי:      מאז אותו הליך מכרזי, שעוד התחיל ב-2009, המדינה כל הזמן פועלת ועושה

משה גראזי:  אני רק רוצה למסגר את מעמד המדינה בתוך האירוע הזה

משה גראזי:  צריך לזכור שיש פה שש חברות שזכו במכרז שהמדינה פרסמה בתקופות שונות: שתיים היו ב-2009, עוד אחת ב-2012, שתיים ב-2013, והאחרון ב-2016

משה גראזי:  המכרז במהותו אמר שמי שזוכה במכרז מקבל רישיון מטעם שר האנרגיה, והוא מתכנן, מבצע תהליכים סטטוטוריים, מקים, מממן ומתפעל

משה גראזי:  צריך לשים את זה בקונטקסט הנכון כי גם חוק משק הגז הטבעי מדבר על זה שמשק הגז הטבעי, בניגוד קצת למשקים אחרים, מבוסס על המגזר הפרטי ועולם תחרותי

משה גראזי:       ועם זאת, ולמרות זאת, המדינה על זרועותיה, וזה בעיקר משרד האנרגיה - ואנחנו רשות בתוך המשרד, ויש פה את חברנו ממשרד האוצר שבטח ישלימו וידייקו את הדברים - עשתה הרבה מאוד פעולות גם בתחום של התיקונים, ההיבטים הסטטוטוריים

משה גראזי:  אחת הטענות היתה שההליכים מתארכים וכו'

משה גראזי:  זה לא משהו שהוא ספציפי לעולם תשתיות הגז הטבעי

משה גראזי:  אני, לפחות, מכיר את עולם המים שבו גדלתי

משה גראזי:  גם שם בכל תחום תשתיות הסטטוטוריקה אורכת הזמן

משה גראזי:  ועם זאת, נוצרו הליכים יותר מקוצרים ויותר יעילים בעולם תשתית החלוקה

משה גראזי:       אני אפריד בין מקטע ההולכה לבין מקטע החלוקה

משה גראזי:  במקטע ההולכה פועלת חברת ממשלתית, חברת נתיבי הגז לישראל, ובשמה המוכר נתג"ז

משה גראזי:  במקטע החלוקה יש שש חברות, כשכל אחת מהן זכתה באזור שלה, עם התעריף שלה

משה גראזי:  בעולם של הסטטוטוריקה נעשה תיקון אחד בחוק ההסדרים 2015 - 2016, ועוד תיקון מאוד מז'ורי, ולדעתי ייחודי, רק לעולם של תשתיות הגז הטבעי

משה גראזי:  הוא נקרא "הליך מהיר לחיבור מתקן גז טבעי"

משה גראזי:  במהות, ולא סתם האדון הקריא שיש צרכנים פוטנציאלים שסמוכים לרשת

משה גראזי:  התיקון שעשינו נכנס לתוקף בספטמבר 2023

משה גראזי:  הוא אומר שהיכן שיש רשת קיימת, ויש צרכנים שהם סמוכים לרשת, אפשר יהיה לחבר אותם בהליך קצר של מספר שבועות במנגנון יותר מקוצר של רשות מקומית של אותו אזור

משה גראזי:  ועדת הרישוי, שהיא קצת יותר ברמה מחוזית, גם היא יעילה מבחינת הרכב האנשים

משה גראזי:  הרעיון היה לאפשר חיבור של צרכנים, ככל שיש הרבה צרכנים, עד לטווח של 10 ק"מ שסמוכים לרשת

משה גראזי:  זה תיקון שעשינו

משה גראזי:  יש פה את זינה, נציגת מינהל התכנון, וזה נעשה יחד איתם

משה גראזי:  לטעמנו, זה תיקון מאוד פורץ דרך בעולם התשתיות, ואנחנו מקווים גם שהוא יצליח

משה גראזי:  יש עכשיו שני מקומות שיזמנו אותם על מנת לראות אם אפשר לקדם אותם: האחד בתל אביב והשני בעמק חפר

משה גראזי:  יש גם סיווג איפה אפשר - בדרך חקלאית, שצ"פ, כביש

משה גראזי:  אם כך, זה תיקון חקיקה

לימור סון הר-מלך:   זו בשורה משמחת שהאפשרות הזו באמת תהיה

משה גראזי:   זה נעשה בשנה שעברה

משה גראזי:  תיקון נוסף נעשה לפני שנתיים

משה גראזי:  עשינו גם את התיקון הזה וגם את התיקון הקודם כדי שזה יאפשר, וגם זה פורץ דרך

משה גראזי:  למרות שזה תעריפים במקטע חלוקה שנקבעו במכרזים, בסמכות המועצה לענייני משק הגז הטבעי לעדכן תעריפים, לא רק אם קרו שינויים בדין, כמו שאומר נוסח החוק, ובהתייחס לתעריפים שנקבעו במכרז

משה גראזי:  גם פה עשינו תיקון אחד שחשבנו שהוא נכון

משה גראזי:  הוא אמור לתמרץ את חברות החלוקה

משה גראזי:  אנחנו עושים עכשיו תיקון נוסף

משה גראזי:  הוא יצא לשימוע, הוא פורסם

משה גראזי:  זה נקרא "take or pay" - תשלום מינימלי של צרכן

משה גראזי:  כי אחת הטענות היתה שצרכן מתחבר אחרי שבוצעה השקעה

משה גראזי:  היה איזשהו מנגנון אם צרכן מתנתק

משה גראזי:  לטענת החברות הוא לא היה מספק

משה גראזי:  זה משהו שנמצא בשימוע

משה גראזי:  וכל זה אני אומר לפנים משורת הדין

משה גראזי:  כי החברות התחייבו

משה גראזי:  לא היתה שום התחייבות של המדינה, של הצרכנים, מעבר לאמור בהסכם - זו פעולה נוספת

משה גראזי:       בעולם התמרוץ, האוצר העמיד מעל 650 מיליון שקל כקדם מימון לחברות האלה להאיץ את פריסת הרשת

משה גראזי:  רואים הרבה מאוד מהצרכנים, ותיכף אעדכן לגבי המספרים, שבתקווה יחוברו במהלך השנתיים הקרובות

משה גראזי:  אתייחס גם לבתי החולים ואיפה זה עומד, כי גם זה עלה

משה גראזי:  לגבי בסיסי צה"ל - יש כאן את איתן, נציג משרד הביטחון

לימור סון הר-מלך:   האם ה-12, שעליהם דיברת, כוללים את העשרה שלהם?     

משה גראזי:   לא, הם עדיין לא חתמו

משה גראזי:  משרד הביטחון הוציא מכרז שבסופו אמורים להיבחר זכיין או מספר זכיינים שיקימו את המתקנים עבור בסיסי צה"ל, והם בסוף אלו שיחתמו עם חברות החלוקה

משה גראזי:  זה מכרז שלהם

משה גראזי:  איתן בטח יעדכן מתי ההליך הזה אמור להסתיים

משה גראזי:  אבל פה אנחנו מדברים על עוד עשרה בסיסים

משה גראזי:  אנחנו פירטנו אותם

משה גראזי:  לדעתי, זה לא מסווג ואפשר להגיד אותם

משה גראזי:  אם צריך להגיד אז - - -      

לימור סון הר-מלך:   הם לא בתוך ה-12

משה גראזי:   הם לא

משה גראזי:  הם פרוסים מהדרום ועד העמק

משה גראזי:  חוץ מזה, יש רשימה ארוכה של בתי חולים שחתמו בשנה האחרונה

משה גראזי:  יש ארבעה מחוברים, כמו שנאמר

משה גראזי:  אני יכול לעדכן על עוד בתי חולים שחתמו לאחרונה, ולטעמנו יחוברו בשנתיים הקרובות

משה גראזי:  יש כאלה שגם יחוברו כבר השנה

לימור סון הר-מלך:   אנחנו יודעים שסורוקה, קפלן, העמק והדסה עין כרם מחוברים

לימור סון הר-מלך:  הדסה, כולל עם אפשרות להרחבה

משה גראזי:   נכון, אלה מחוברים

משה גראזי:  מבצעים פה את ההרחבה

משה גראזי:  יש פה את מנכ"ל חברת רותם שפועלת באזור מבואות ירושלים-ירושלים

משה גראזי:  אנחנו מעריכים שתל השומר יחובר השנה

משה גראזי:  הקו יגיע לגליל-מערבי

משה גראזי:  איכילוב יחובר

משה גראזי:  בברזילי הקו כבר נמצא ליד

משה גראזי:  פוריה - הקו נמצא ליד, הלל יפה - הקו נמצא ליד, צריפין - הקו נמצא ליד

לימור סון הר-מלך:   מה עם רמב"ם?     

משה גראזי:   רמב"ם עולה בכל ועדה

לימור סון הר-מלך:   עוד רגע נתייחס אליו יותר

משה גראזי:   לגבי רמב"ם - התוכנית אמורה להיות מופקדת

משה גראזי:  יש פה את נציגת מינהל התכנון והיא תדייק בעולם הטרמינולוגיה התכנונית

לימור סון הר-מלך:   שמענו אותם בפעם הקודמת

משה גראזי:   התוכנית אמורה להיות מופקדת להתנגדות, ואנחנו מקווים שבסוף יהיה גם תוואי שאפשר לצאת

משה גראזי:  לגבי רמב"ם – המדינה, בתוכנית האצה שעשינו עם האוצר, גם רמב"ם, גם גליל-מערבי, גם תל השומר, בילינסון ואסותא, חברות החלוקה זכו בתקציבים

משה גראזי:  אם אני זוכר נכון, הוקצו 5 מיליון שקל כדי להאיץ את החיבור של רמב"ם

משה גראזי:  גם בתי חולים על הפרק בהקשר הזה

לימור סון הר-מלך:   ושערי צדק

משה גראזי:   נכון, ושערי צדק אמור לחתום

משה גראזי:  שערי צדק מתוכנית אחרת, לא מתוכנית שעשינו במסגרת הקורונה

משה גראזי:  גם התוכנית הזו, לטעמנו, תיושם

משה גראזי:  מעבר לזה, המדינה לאורך השנים העמידה לטובת התעשייה, ולא רק לגבי התעשייה אלא גם לבתי החולים, מענקים להסבה, שלמעשה יסבו את השימוש מדלקים מזהמים, כמו שאמרת, ויותר יקרים, לטובת גז טבעי

משה גראזי:  בשנתיים האחרונות, ב-2002 - 2023, הוקצה במצטבר קרוב ל-30 מיליון שקל לעוד 25 צרכנים חדשים, אם אינני טועה

משה גראזי:  מעבר לזה, ב-2022 נחתמו 44 חוזים חדשים, מה שלא נחתם ארבע שנים במצטבר ביחד

משה גראזי:  כלומר, אנחנו מרגישים שהפעולות שנעשו נתנו דחיפה לרשת ושהאמון ברשת החלוקה חזר

משה גראזי:  המשרד כל הזמן פועל, ושוב, הכול לפני משורת הדין, וחשוב לי להגיד לפרוטוקול

משה גראזי:  אני אומר את זה כי לצד זאת ב-2022 אנחנו הוצאנו והתחלנו בתהליכי אכיפה מול חברות החלוקה

משה גראזי:  לראשונה הרשות הוציאה התראה לחברות החלוקה על חילוט ערבות

משה גראזי:  התקיים שימוע בכתב

משה גראזי:  קיבלנו קרוב ל-5,000 עמודים מהחברות האלה

משה גראזי:  אחרי זה השלמנו לבקשתן גם שימוע בעל פה

משה גראזי:  לפני קרוב לחודשיים הוצאנו החלטה על חילוט ערבות

משה גראזי:  חמש חברות, מתוך השש, עתרו לבג"ץ

משה גראזי:  אמור להיות דיון בבג"ץ לפני חג הפסח, כך אני מקווה, ואנחנו נראה מה תהיה החלטה

משה גראזי:  מעבר לזה, אני לא יודע אם המנכ"ל נמצא פה, אבל יש את חברת סופר NG שתובעת את המדינה על 200 מיליון שקל על נזקים ועל השקעות שהם ביצעו, כשכמובן התמונה היא הפוכה

משה גראזי:  הכללים היו ידועים וברורים

משה גראזי:  זו רשת שמאתגרת את הרשות

משה גראזי:       הרשת תופסת בערך 3% מסך הצריכה במשק המקומי

משה גראזי:  סך כול הצריכה במקטע של החלוקה מהצריכה המקומית ללא ייצוא זה כ-3%, ועדיין הרבה מאוד תשומות של הרשות נמצאות שם

משה גראזי:  יש לנו תוכנית נוספת, שאנחנו עושים פה עם החברים של האוצר, ושוב, זה מותנה בהעברת מס פחמן, להעמיד עוד 300 מיליון להאצת הרשת

משה גראזי:  אנחנו נראה איך אנחנו ניישם את זה, אבל זה סיכום תקציבי שהיה לאחרונה, והוא עוד פעם מותנה במס פחמן - זה לגבי מקטע החלוקה

משה גראזי:       לגבי מקטע ההולכה - יש 42 צרכנים

משה גראזי:  המקטע של ההולכה הוא די מסודר

משה גראזי:  כל תחנות הכוח מחוברות, ותיכף אגיד למעט מי ומה ההשלמה שצריך לעשות

משה גראזי:  התעשייה הכבדה מחוברת

לימור סון הר-מלך:   מקטע הולכה, כשאנחנו מדברים על 450 ש - - -     

משה גראזי:   זה החלוקה

משה גראזי:  החלוקה זה מה שהיה ב-2015, לדעתי, כשדובר על 450 צרכני חלוקה

משה גראזי:  לא הייתי אז

משה גראזי:  את שואלת מבחינת היעדים

לימור סון הר-מלך:   כן

משה גראזי:   אנחנו נדרשנו לשאלה זו במספר מסגרות ואנחנו גם היינו ועדכנו איך אנחנו רואים את הצפי

משה גראזי:  אנחנו הערכנו

משה גראזי:  בסוף 2025 ההערכה שלנו היתה שיהיו 250, וזה תלוי בהרבה מאוד פרמטרים

משה גראזי:  יש פה את חברות החלוקה וניתן להן לטעון הטענה הזו

משה גראזי:  מנתונים שקיבלנו מחברות החלוקה הצפי הוא באמת להגיע למספרים שדיברנו עליהם במהלך השנתיים הקרובות

משה גראזי:  אעדכן שבתוכנית האחרונה, כאשר יצאנו עם מימון של האוצר של 200 מיליון שקל, מימשו בסוף רק 100 מיליון שקל

משה גראזי:  יש כבר תשתיות שמונחות, בעיקר לפריפריה, לאזור של גליל מערבי, גם לאזור בית החולים, גם לאזור ישקר אמור לצאת, גם למרום הגליל, גם לאזור קריית שמונה והגליל העליון - זה פרויקט שהוא בביצוע שאמור להסתיים השנה ולהגיע לאזורי התעשייה

משה גראזי:  גם עמק המעיינות - הרשתות לא הגיעו לשם

משה גראזי:  סך הכול, הרשת בעיקר מתפרסת לאורכה ולרוחבה של המדינה

לימור סון הר-מלך:   מה עם יהודה ושומרון?     

משה גראזי:   לגבי יו"ש - החוק לא חל על יו"ש

משה גראזי:  גם מדיניות של השר הנוכחי היא כמובן להנגיש את הגז הטבעי ליו"ש

משה גראזי:  ולכן, אנחנו עכשיו בשיחות גם עם האוצר וגם עם משרד הביטחון

משה גראזי:  כי בסוף משרד הביטחון הוא זה שצריך להחיל את החוק

משה גראזי:  אנחנו נעשה את הצד המקצועי בחוק משק הגז הטבעי ונעשה לו את ההתאמה, אבל בסוף זה פעילות של משרד הביטחון

משה גראזי:  יש פה עניין של להעמיד יועצים משפטיים, אבל כנראה שזה משהו שייתפר בקרוב

משה גראזי:  מעבר לזאת, יש פה גם נציג נתג"ז

משה גראזי:  אנחנו ביקשנו ותערפנו את נתג"ז במועצת הגז, שיקדמו את התוכנית במקומות שזיהינו שיש בהם פוטנציאל, ובעיקר זה אזור השומרון ואזור התעשייה ברקן על ציר 5

משה גראזי:  הם עשו גם סקר צרכנים וגם הכינו תוכניות

משה גראזי:  התוכנית מפוצלת לשניים כמעט כל תוכנית: חלק צריך ללכת למחוז מרכז, וחלק צריך ללכת לוועדה של המינהל האזרחי

משה גראזי:  אנחנו על זה עם הרבה רצון, ולפחות זו גם המדיניות

משה גראזי:  אנחנו יודעים שזו גם המדיניות של שר האוצר, ואנחנו כן מקדמים את זה

משה גראזי:       במקטע ההולכה, כמו שאמרנו, יש 42 צרכנים

משה גראזי:  כל תחנות הכוח של החשמל מחוברות, למעט שתיים שכבר קווי הגז הגיעו

משה גראזי:  התחנות שגם צריכות לעבור הסבה: רוטנברג עם ארבע יחידות באשקלון

משה גראזי:  הראשונה כבר הוסבה באוגוסט על גז טבעי

משה גראזי:  התחנה לא תחכה לגז, הגז יהיה שם

משה גראזי:  יש קצב של הסבה של חח"י

משה גראזי:  עד 2026 התחנות באשקלון ובחדרה אמורות להיות מוסבות

משה גראזי:  נתג"ז מניחה כבר את התשתיות

משה גראזי:  בין היתר, בחדרה, למרות שיש שם איזשהו עיכוב בהסבה

משה גראזי:  אבל כנראה שהם יגיעו במועדים

משה גראזי:  המועצה גם תקצבה את הקו הזה נוכח החשיבות לעמוד במדיניות השר להסב ושכל התחנות יעברו לגז טבעי

משה גראזי:  מעבר לזה, אנחנו לא מכירים צרכן שמחכה במקטע ההולכה

משה גראזי:  יש פה את נציג נתג"ז

משה גראזי:      לגבי הייצוא - אנחנו רואים עלייה ממש עקבית בכמויות לייצוא

משה גראזי:  אנחנו תמיד שומרים, וזו גם מדיניות השר לשמור את האיזון, בין צרכי המשק המקומי כמובן לבין הייצוא

משה גראזי:  הייצוא מביא ברכה, הכנסות וכל המיסים, תמלוגים, מה שנקרא "מס ששינסקי", וההכנסות שהוועדה עוקבת

משה גראזי:  באוגוסט המועצה אצלנו אישרה קו נוסף, והוא נקרא "רמת חובב-ניצנה" - סדר גודל של 65 ק"מ

משה גראזי:  הוא אמור לאפשר הולכה של עוד 6 BCM

משה גראזי:  זה מאפשר גם את ההרחבה של המאגרים של תמר-לויתן גם לתועלת המשק המקומי וביטחון אנרגטי וכל הרציפות התפקודית של המשק

משה גראזי:  בסוף 2022 חובר גם כריש

משה גראזי:  זאת אומרת, יש לנו עכשיו שלושה מאגרים שמחוברים שנותנים גם יתירות

משה גראזי:  מעבר לזה, יש קו שהוא בביצוע, קו ימי מאשדוד-אשקלון, שאמור לאפשר גם את ההגדלה ואת אמינות אספקה למצרים, שנמצא באמצע

משה גראזי:  הקבלן עזב בגלל המצב ואנחנו מנסים להחזיר

משה גראזי:       בגדול, ניסיתי בכמה דקות להקיף את כל המקטעים

משה גראזי:  אני מניח שיהיו פה הרבה שאלות

משה גראזי:  תודה

לימור סון הר-מלך:   פרופ' מיכאל הלברטל, מנהל בית החולים רמב"ם, נמצא איתנו בזום

לימור סון הר-מלך:  בבקשה

לימור סון הר-מלך:  אנחנו כבר מכירים

מיכאל הלברטל:   שלום וברכה לכולם

מיכאל הלברטל:  לדעתי, אני בין ותיקי המשתתפים בוועדה הזו

לימור סון הר-מלך:   ממש

מיכאל הלברטל:   אני אומר מה שאמרתי כל פעם

מיכאל הלברטל:  אנחנו בין הראשונים, לא רוצה להגיד הראשון, מבין בתי החולים שרוצים להתחבר לגז

מיכאל הלברטל:  שום דבר לא מתקדם מאז, כולל כל הוועדות האחרונות

מיכאל הלברטל:  קיבלנו התייחסות מהעירייה שיש שוב ועדה שבודקת

לימור סון הר-מלך:   אבל את זה הם אמרו לנו כבר בדיון הקודם

מיכאל הלברטל:   התקבלה החלטה לזה, ובשל מורכבות

מיכאל הלברטל:  בקיצור, לא התקדמנו סנטימטר

מיכאל הלברטל:  אני לא מכיר שיש תוכניות להפקדה כרגע

מיכאל הלברטל:  המרכזייה ברמב"ם כבר מוקמת

מיכאל הלברטל:  יש רק פער של 2 ק"מ בין הגז למרכזייה שלא זז

לימור סון הר-מלך:   אנחנו מכירים

מיכאל הלברטל:   תסכול רב בגלל שהמערכות לא מסוגלות להסתכרן על הדבר הזה

מיכאל הלברטל:  אנחנו מוכנים לכל רגע נתון, רק שישנעו את הגז לתוך בית החולים

מיכאל הלברטל:  עצוב

לימור סון הר-מלך:   משה, בואו ננסה פעם אחת ולתמיד לפתור את האירוע הזה

לימור סון הר-מלך:  די, זה לא ייתכן

משה גראזי:   אני אתייחס, ואני אשמח אם גם מינהל התכנון

משה גראזי:  זה אירוע של שנים

משה גראזי:  בוועדת הרישוי האחרונה שהיתה בחיפה, גם אנחנו השתתפנו, הרשות השתתפה

משה גראזי:  ביקשתי גם ממנכ"ל משרד הבריאות להשתתף נוכח חשיבות הקו הזה

משה גראזי:  למרות שאנחנו לא חברים, אפשרו לנו להשתתף ולהביע עמדה

משה גראזי:  נמצאת פה נציגת מינהל התכנון

משה גראזי:  זו ועדה שהיא סוברנית

משה גראזי:  אני מכיר שהתוכנית אמורה להיות מופקדת כי היו שם שתי חלופות

משה גראזי:  נוכח חשיבות הקו, אמר יו"ר הוועדה: אנחנו מקדמים את החלופה הראשונה שתהיה

משה גראזי:  זה מה שאני מכיר, ואני יודע שהיא אמורה להיות מופקדת

לימור סון הר-מלך:   את זה שמענו כבר גם בדיון הקודם

משה גראזי:   אבל אז לא היתה ועדת רישוי

משה גראזי:  זינה, האם את רוצה להתייחס לזה?     

לימור סון הר-מלך:   שנייה, אנחנו ניתן גם להם בעוד רגע

לימור סון הר-מלך:  אבל אני רוצה לשמוע את פרופ' מיכאל

לימור סון הר-מלך:  אנחנו נשמח לדעת כמה החיבור הזה יחסוך לכם, לבית החולים, ועד כמה זה יחסוך לציבור בסופו של דבר

מיכאל הלברטל:   לדעתי, מספר מיליונים בשנה

מיכאל הלברטל:  אני לא זוכר

מיכאל הלברטל:  זה משהו בין 3 ל-4 מיליון שקל בשנה

מיכאל הלברטל:  תעשו שבע שנים אחורה - 21 מיליון שקל

לימור סון הר-מלך:   שיהיו באופן טבעי לטובת הציבור, נכון?     

מיכאל הלברטל:   ברור

גלעד קריב:   כבוד יושבת-ראש הוועדה, שמי גלעד שי

גלעד קריב:  אני מנכ"ל מרימון גז טבעי

גלעד קריב:  האם תרצי שאעדכן בנושא?     

לימור סון הר-מלך:   כן

לימור סון הר-מלך:  בואו נשמע למרות שאני לא יודעת האם אתה הכתובת

גלעד קריב:   אנסה

גלעד קריב:  בואו נדייק את הדברים שנאמרו

גלעד קריב:  הוועדה בסוף יוני 2023 אישרה להפקדה את התוכנית שהכנו, שעוברת דרך נמל חיפה

גלעד קריב:  גם עיריית חיפה וגם נמל חיפה מתנגדים בוועדה לתוכנית

גלעד קריב:  יו"ר הוועדה ביקש שלא נפקיד את התוכנית עד שנסיים את הליך הבדיקה של עיריית חיפה של חלופה אחרת, שעוברת דרך העיר התחתית חיפה

גלעד קריב:  קיימנו דיונים עם עיריית חיפה

גלעד קריב:  הצגנו להם את הקשיים שבחלופה של מעבר בעיר תחתית חיפה

גלעד קריב:  אני מקווה שסוף-סוף יאשרו לנו להפקיד את התוכנית

גלעד קריב:  נצטרך להתמודד עם ההתנגדות, גם של עיריית חיפה וגם של נמל חיפה

גלעד קריב:  הנושא כולו תקוע אך ורק - - -     

לימור סון הר-מלך:   אבל את זה כבר שמענו בדיון הקודם

גלעד קריב:   לא, לא

גלעד קריב:  בדיון הקודם, כאשר הייתי אצלך פה לפני שנה, אמרתי לך שאמורה להיות ועדה ביוני

גלעד קריב:  והיתה ועדה ביוני, והיא אישרה את תוכנית ההפקדה

גלעד קריב:  אבל היא קיבלה באופן חלקי את התנגדות עיריית חיפה ונמל חיפה לבדוק חלופה אחרת

גלעד קריב:  לא נותנים לנו להתחיל לעבוד כבר שבע שנים

לימור סון הר-מלך:   אני יודעת

גלעד קריב:   צריך לשים את הדברים קצת בפרופורציה כי נאמרים פה הרבה דברים והם לא - - -     

לימור סון הר-מלך:   האם יש פה נציג של עיריית חיפה? גם בפעם הקודמת הם לא הגיעו

גלעד קריב:   אזור הצפון, שהוא באחריות מרימון גז טבעי, בניגוד לדברים שאולי משתמעים אחרת, זה הצלחה אדירה מבחינת חלוקת גז טבעי

גלעד קריב:  כנגד כל הסיכויים וכנגד כל הקשיים וכנגד כל הוועדות וכל הבירוקרטיות הנוראיות שיש בתחום הזה, הצלחנו להשלים כמעט את כל הרשת

גלעד קריב:  כמעט כל הצרכנים שחתמו לנו מחוברים

לימור סון הר-מלך:   כמה צרכנים?     

גלעד קריב:    40 צרכנים

גלעד קריב:  יש בקריית שמונה ארבעה צרכנים נוספים שאנחנו הגענו עם הקו עד לפאתי קריית שמונה

גלעד קריב:  הצבא עצר אותנו

גלעד קריב:  מטבע הדברים, אנחנו לא יכולים לעבוד בנסיבות הנוכחיות

גלעד קריב:  אף אחד לא יכול לעבוד בתוך רחובות קריית שמונה

גלעד קריב:  אנחנו תקועים שם עם ארבעה צרכנים שאנחנו לא יכולים לחבר

גלעד קריב:  אנחנו מוכנים לעבודה הזו

גלעד קריב:  הקמנו קו מאוד מאוד ארוך עד לשם והשלמנו אותו

גלעד קריב:  יש עוד בסך הכול שלושה צרכנים חתומים

גלעד קריב:  אגב, מתוך 12 הצרכנים שחוברו בשנת 2023, שישה צרכנים הם באזור הצפון - שלנו

גלעד קריב:  יש עוד בסך הכול שלושה צרכנים שחתומים

גלעד קריב:  הם יחוברו בחודשים הקרובים ונשלים אותם

גלעד קריב:  אנחנו כבר בביצוע

גלעד קריב:  מעבר לזה, יש עוד אזור אחד שנקרא "תפן", שגם לגביו אנחנו צריכים לצאת לביצוע

לימור סון הר-מלך:   מתי אתם יוצאים לביצוע שם?     

גלעד קריב:   גם שם אנחנו מחכים לוועדה המחוזית

גלעד קריב:  יש שם התנגדות של אוכלוסיית היישובים הדרוזים באזור

גלעד קריב:  כל העיכובים האלה הם אך ורק בירוקרטיה של ועדות מחוזיות שלא מטופלות, וזו התוצאה

גלעד קריב:  מבחינת יכולת ביצוע - הוכחנו את יכולת הביצוע שלנו מעל ומעבר

גלעד קריב:  וגם לגבי ירושלים צריך לתקן

גלעד קריב:  גם השלמנו קו נוסף השנה שמחבר את אזור התעשייה גבעת שאול

גלעד קריב:  גם שדרגנו

גלעד קריב:  השדרוג של בית חולים הדסה שציינתם, כבר בוצע וקיים, וגם את מאפיית ברמן בגבעת שאול חיברנו

לימור סון הר-מלך:   היתה מחשבה להביא גם לכנסת ישראל מגבעת שאול

גלעד קריב:   אני מציק הרבה לכנסת בנושא זה

משה גראזי:   אנחנו בקשר עם המשנה למנכ"ל, והם עושים עכשיו איזושהי בדיקה

משה גראזי:  הם מעוניינים לקדם

לימור סון הר-מלך:   כן, זה מרחק לא גדול

לימור סון הר-מלך:  יכול להיות שזו דוגמה טובה להרבה מאוד דברים

גלעד קריב:   רמב"ם זה באמת בעיה

גלעד קריב:  זה המקטע היחידי שנשאר, שאנחנו באמת לא מצליחים להקים אותו עקב התנגדות עיריית חיפה ונמל חיפה

גלעד קריב:  אני מקווה שהם יסירו את התנגדותם למעבר בנמל חיפה, וישתכנעו שצריך לצאת לביצוע של הדבר הזה, ואנחנו כמובן נצא לביצוע

לימור סון הר-מלך:   עיריית חיפה

נטלי שלף:   היא הוזמנה ולא הגיעה, ו - - -     

לימור סון הר-מלך:   זה היה גם בפעם הקודמת

לימור סון הר-מלך:  אנחנו שומעים את עצמנו

לימור סון הר-מלך:  האם יש לנו פה נציג של המרכז לשלטון המקומי?     

נטלי שלף:   כן

נטלי שלף:  נעלה אותו בזום

גלעד קריב:   בנוסף, הנתון הזה של 450 צרכני חלוקה הוא נתון מלפני הרבה הרבה שנים, והוא התברר כלא נכון

גלעד קריב:  אין מה לעשות, באזורים שלנו מתוך הצפי לחבר 150 צרכנים, רק 50 רוצים להתחבר בסוף

גלעד קריב:  זה לא קשור

גלעד קריב:  זה קשור להרבה דברים אחרים של עלויות הסבה וכדאיות כלכלית

גלעד קריב:  אולי המהלך עכשיו של משרד האוצר ומשרד האנרגיה בנושא המיסוי של הבלו של הדלקים האחרים יעזור, אבל זה לא ישנה בהרבה

גלעד קריב:  בגדול, כמי שחי את השטח, המספר הזה צריך לרדת מסדר-היום

גלעד קריב:  המספר 450 לא רלוונטי

גלעד קריב:  גם משה אמר, המספר קרוב יותר ל-250

גלעד קריב:  אני לא מכיר - - - חלוקה אחרים

לימור סון הר-מלך:   צריך לראות איך אנחנו מתמרצים את הצרכנים כן לרצות את הדבר הזה

לימור סון הר-מלך:  יש לזה גם השלכות כלכליות על הציבור וגם השלכות סביבתיות, ואנחנו צריכים לראות איך אנחנו - - -     

גלעד קריב:   אין יותר צרכנים

גלעד קריב:  התעשיינים יכולים לספר לך מה מצב התעשייה

לימור סון הר-מלך:   לא

לימור סון הר-מלך:  אמרת שיש 150, כשמתוכם 50 באמת בפועל

גלעד קריב:   אין 150

גלעד קריב:  חשבו שיש 150

גלעד קריב:  מתוך ה-150 האלה זה הרבה צרכנים - - -      

לימור סון הר-מלך:   מה זאת אומרת "אין 150"?      

גלעד קריב:   אין 150

גלעד קריב:  זה מספר - - -     

משה גראזי:   אתה מדבר על שני 150 שונים

משה גראזי:  150 מחוברים, ואתה מדבר על מה ש - - -

משה גראזי:  היום 150 מחוברים בחלוקה

לימור סון הר-מלך:   את זה אני יודעת

גלעד קריב:   היא שואלת על 150 שתוכננו להתחבר באזור הצפון

לימור סון הר-מלך:   אנחנו מדברים על המספר הכולל של ה-450, כשמתוכם אתה מדבר על 150 שהיו היעד שלכם

לימור סון הר-מלך:  אתה אומר שבפועל אין אפשרות להגיע ל-150, אלא שיש באמת באמת רק 50 צרכנים כאלה שעונים לכל הקריטריונים, וגם הם רוצים

גלעד קריב:   נכון

גלעד קריב:  אלא אם כן יהיה שינוי דרמטי בנושא החשמל

גלעד קריב:  כלומר, אם באמת הנושא של ייצור חשמל מבוזר יקרום עור וגידים, כמו שציפו שיקרה, והוא לא קורה, אז יכול להיות שיתווספו צרכנים נוספים

גלעד קריב:  אבל כל היתר זה דברים שחשבו שהגז הטבעי יוכל לשמש עבורם, והוא לא משמש עבורם, והוא לא רלוונטי עבורם

גלעד קריב:  נוצרה איזושהי תחושה של אי עמידה בציפיות

גלעד קריב:  צריך לשנות את הציפיות, לא רק את העמידה בציפיות

גבי ביטון:   שמי גבי ביטון מהתאחדות התעשיינים

גבי ביטון:  אני מבקש להגיב

גבי ביטון:  בואו לא נשכח שכתעשיינים הרגו אותנו עם בירוקרטיה ועם רגולציה

גבי ביטון:  עלויות הסבה מפה ועד הודעה חדשה

גבי ביטון:  גם אם חברות החלוקה עושות מאמצים, יש להן שם יד ורגל בזה שאין

גבי ביטון:  אולי אין 150, אבל יש להן יד ורגל

גבי ביטון:  והדבר הזה פוגע בנו כתעשיינים

גבי ביטון:  זה יפגע בנו עוד יותר כאשר לא יגיע הגז, ואז מס הפחמן יגיע

גבי ביטון:  אנחנו נשתמש בדלקים פוסיליים לא טובים בלית ברירה

גבי ביטון:  אם לא יחברו אותנו כמה שיותר - - -     

לימור סון הר-מלך:   זה לא שאתם לא רוצים, אלא אתם אומרים: אנחנו רואים מה הרגולטור רוצה ובמה אנחנו נצטרך לעמוד, ואנחנו מעדיפים בשקלול - - -     

גבי ביטון:   לא שאנחנו מעדיפים, קשה לנו לעשות את זה

גבי ביטון:  זה לא פייר כי מס הפחמן, המס המשוגע הזה, שרוצים להטיל אותו ללא תכנון וללא ביצוע נכון וללא פיקוח נכון, ייפול עלינו

גבי ביטון:  זה יהרוג אותנו גם מבחינת ייצוא

לימור סון הר-מלך:   משה, האם אתה רוצה להתייחס לדברים?     

משה גראזי:   מבחינתנו, אנחנו גם ביקשנו מהתאחדות התעשיינים, ונמצא פה נתנאל

משה גראזי:  אנחנו מבקשים שיגידו לנו איזו תעשייה רוצה להתחבר, איזה צרכנים רוצים להתחבר, מאחר ואנחנו רוצים לעדכן את תוכניות הפריסה של החברות

משה גראזי:  זה באחריותן, אבל אנחנו עדיין מנסים לעזור להאיץ את פריסת הרשת כדי לייצר תוכנית האצה משותפת עם האוצר, עם התקציב שהוקצה, עם תקציב שסוכם בדיוני התקציב האחרונים

משה גראזי:  ושוב, כמובן, כפוף למס פחמן

משה גראזי:  כי אנחנו באמת חושבים שמס פחמן, וגם עמדנו על זה, האוצר היה איתנו, בדיוני תקציב - להשאיר את הגז הטבעי יחסית נמוך ביחס לדלקים אחרים כדי לעודד ולתמרץ

משה גראזי:  ברגע שהם יעבירו, אנחנו נוכל לתאם בין התוכניות ולראות איפה נכון לפרוס

לימור סון הר-מלך:   נתנאל, האם אתם עובדים איתם בשיתוף פעולה?     

משה גראזי:   כל תקופה אנחנו מדברים

משה גראזי:  אשמח בעיקר לקבל מהם את המידע

לימור סון הר-מלך:   אוקיי

לימור סון הר-מלך:  האם אתם מוכנים להעביר למשרד האנרגיה?     

נתנאל היימן:   נתנאל היימן, התאחדות התעשיינים

נתנאל היימן:  אנחנו עובדים איתם בשיתוף פעולה, אבל אנחנו ב-2024 ורשת חלוקה נמצאת בפריסה מ- - -

נתנאל היימן:  אנחנו נמצאים בסיפור הזה מ-2012, פחות או יותר, כשהממשלה לא עמדה באף התחייבות שלה

נתנאל היימן:  ב-2024 הפסקתי לעבוד בפני ממשלה

נתנאל היימן:  ואם רוצים לפרוס את רשת החלוקה - נהדר

נתנאל היימן:  אם לא רוצים, אז התעשייה תמצא פתרונות אחרים

נתנאל היימן:  בינתיים הם רוצים רק להקשות על המפעלים שלא מצליחים לקבל גז טבעי

נתנאל היימן:  זאת אומרת, מפעל שצורך היום מזוט, ודיברנו היום עם מפעל כזה ביבנה, בכרמיאל, בנתניה - לא רק שהוא מופלה מול המתחרים שלו בחו"ל, הוא מופלה גם מול המתחרים שלו בארץ, ועכשיו הם גם רוצים לשים מס פחמן כדי להעמיק את הפער הזה

לימור סון הר-מלך:   לא, דווקא את זה אני כן יכולה להבין

לימור סון הר-מלך:  כי בסוף אנחנו רוצים לייצר כן איזשהו מנוף לחצים כדי שגם התעשיינים יהיו

לימור סון הר-מלך:  אבל אני לא מוכנה להבין את זה שבאמת מפעילים עליכם כאלו רגולציות ובירוקרטיות שלא מאפשרות לכם באמת לעשות את המהלך הזה

נתנאל היימן:   מה שנבלע קודם בדברים הוא שאחד הפתרונות של הממשלה זה להעלות את תעריף החלוקה לצרכנים בשביל לגרום לכאורה לצרכנים להתחבר

נתנאל היימן:  זו כלכלה שלא הצלחתי להבין

גבי ביטון:   משה, הנקודה הובנה פה

גבי ביטון:  מבקשים מאיתנו יותר כסף כדי - - -     

לימור סון הר-מלך:   אנחנו רוצים לדעת מי הצרכנים שרוצים לקבל, מה החסמים שעומדים בפניהם כשהם רוצים להתחבר, מה זה דורש מהם, ואיפה אפשר להקל עליהם

משה גראזי:   אמרתי שבסוף זה תוכניות של החברות

משה גראזי:  ועדיין, למרות זאת, רצינו כן לשתף פעולה עם התאחדות התעשיינים ושהם יגידו לנו את הצרכים כדי שנוכל לעשות רשת אופטימלית

משה גראזי:  אנחנו עושים את כל התיקונים כדי לאפשר בסוף את החיבור של הצרכנים, כמו שעשינו קצת עם משרד הביטחון ומשרד הבריאות

משה גראזי:  גם אם זה לא בזמנים שתוכננו, זה עובד יחסית יפה

לימור סון הר-מלך:   על כמה צרכנים אתם מדברים?      

נתנאל היימן:   בזמנו היה הרבה יותר

לימור סון הר-מלך:   זאת אומרת שחל שיפור

ששון גואטה:   האם את החקלאים לוקחים בחשבון בכל נושא חלוקת הגז

ששון גואטה:  צריך לעשות גם פריסה לחקלאים כי גם הם צרכנים של הגז

משה גראזי:   יש חיבור של הצרכנים באזור דרום

ששון גואטה:   יש במועצה אזורית לכיש, הם התחברו לגז

ששון גואטה:  הייתי בסיור ובמקרה ראיתי את זה

ששון גואטה:  אבל גם בצפון יש חוות וזה יכול באמת לעזור

ששון גואטה:  אם נגיע לכיוון הגליל זה מאוד מאוד יעזור לחקלאים

לימור סון הר-מלך:   נכון מאוד

גלעד קריב:   אנחנו בגליל, אבל לא הצלחנו לשכנע אף חקלאי להתחבר אלינו

ששון גואטה:   אני מוכן לעזור לך ולחבר אותך

ששון גואטה:  עד לאן הגעת בגליל? 	     

גלעד קריב:   אנחנו הגענו עד לקריית שמונה ונהריה

גלעד קריב:  אנחנו פרוסים בכל הגליל

ששון גואטה:   ניפגש אחר כך ואני אחבר אותך

גלעד קריב:   בשמחה

משה גראזי:   יש כמה צרכנים באזור דרום שחוברו

משה גראזי:  כמו שאמר חבר הכנסת, באזור לכיש-באר טוביה, על הגבול

משה גראזי:  ויש עוד כמה בעמק חפר שמעוניינים להתחבר

משה גראזי:  יש פוטנציאל בעמק

משה גראזי:  אנחנו עניינו אותם

משה גראזי:  אנחנו לא יודעים מה קורה איתם

משה גראזי:  ככל שיש, יש פה את המנכ"ל

לימור סון הר-מלך:   אבל לא קיבלתי תשובה לשאלה שלי

נתנאל היימן:   יהיו הרבה יותר צרכנים

נתנאל היימן:  חלק מהצרכנים חתמו על חלוקה, ואני חייב להיות הוגן עם גלעד, בעיקר באזור של סופר NG

נתנאל היימן:  חלק מהצרכנים רצו להתחבר וחתמו על הסכם

לימור סון הר-מלך:   האם אתה יכול לומר לי מספרים?     

נתנאל היימן:   אני רוצה להסביר את המספרים

נתנאל היימן:  יש פה נימוק

נתנאל היימן:  חלק מהצרכנים נמצאים בכלל מתחת לרדאר כי חברת החלוקה לא מוכנה לחתום איתם על הסכם, וכאילו אף אחד לא סופר אותם

נתנאל היימן:  ויש הרבה צרכנים שפשוט ויתרו

נתנאל היימן:  יש מפעלים שפעם מאוד מאוד רצו את זה, אבל הם ראו את דרך החתחתים הזו ואת העלויות ושהצינור בהרבה מקרים בסוף לא מגיע

נתנאל היימן:  הם פשוט לא בעסק

נתנאל היימן:  הם מהססים להשקיע את המשאבים הניהוליים והכלכליים בשביל לעבור לגז טבעי בגלל אובדן אמון במערכת

לימור סון הר-מלך:   למה יש אפשרות שצרכנים לא עושים זאת?     

גלעד קריב:   כמו שהוא אמר, זה לא באזור הצפון

גלעד קריב:  הוא אפילו ציין את זה בהגינותו

לימור סון הר-מלך:   אה, זה לא באזור הצפון

לימור סון הר-מלך:  האם יש לנו פה את חברת החלוקה באזור הדרום?      

משה גראזי:   לדעתי, זה באזור מרכז

משה גראזי:  זה קצת מפתיע אותי שמנכ"ל חברת החלוקה לא נמצא, במיוחד החברה שתובעת את המדינה

משה גראזי:  אבל אני אתייחס

לימור סון הר-מלך:   האם NG לא פה?      

גבי ביטון:   כבוד היושבת-ראש, אפשר לעזור לחברות האלה אם הממשלה תרים את הכובע או את הכפפה ותיתן קצת יותר תמריצים, כי זה באמת יקר מאוד למפעל קטן להסב את עצמו כאשר מתחילים להכניס לו קו ארוך ויעלו לו את המחירים

גבי ביטון:  אין פה ביטחון פיננסי, וזו בעיה

גבי ביטון:  הביטחון האנרגטי קיים - זה ברור

גבי ביטון:  היתרונות הם מפה ועד הודעה חדשה

גבי ביטון:  ולכן, צריך לתת תמריצים וצריך לעזור

גבי ביטון:  עושים את זה בכל העולם בכל מיני נושאים

גבי ביטון:  אני לא אכנס למס הפחמן

גבי ביטון:  אני יכול לדבר עכשיו שעתיים על תמריצים שמקבלות חברות על באירופה, לא חברות קטנות כדי לעבור

לימור סון הר-מלך:   כן

לימור סון הר-מלך:  זה לא סור מרע, זה עשה טוב

גבי ביטון:   אנחנו מבקשים ממך

גבי ביטון:  צריך להפעיל לחץ על הממשלה ועל רשות הגז לתת תמריצים למפעלים האלו

גבי ביטון:  נותנים, נתנו, אבל לא מספיק

לימור סון הר-מלך:   תודה רבה

לימור סון הר-מלך:  משה, בבקשה

משה גראזי:   לגבי צרכנים - פנו אלינו שני צרכנים שביקשו לחתום עם חברת החלוקה

משה גראזי:  אנחנו עושים עכשיו הליך של שימוע לפני חילוט ערבות

משה גראזי:  ככל שיש צרכנים, נשמח לקבל

משה גראזי:  אני לא רוצה להזכיר את הצרכנים כי אני לא יודע אם הם מעוניינים

לימור סון הר-מלך:   לא, לא

לימור סון הר-מלך:  גם אסור

משה גראזי:   אבל יש פנייה של שני צרכנים ומול החברה הספציפית אנחנו בתהליכים של התראה לפני חילוט ערבות

משה גראזי:  זה לא אומר שאין עוד

משה גראזי:  זה מה שאנחנו יודעים

משה גראזי:  אנחנו יודעים רק כשפונים אלינו

משה גראזי:  אחת התוצאות שאנחנו רוצים מהדיונים האלה היא שפשוט יידעו שאפשר לפנות לרשות, והרשות תפעל בהתאם

לימור סון הר-מלך:   גבי ונתנאל, האם יש אפשרות שתעבירו את הכול ותייצרו איזשהו סנכרון עם משרד האנרגיה?     

נתנאל היימן:   כבר העברנו רשימות לאורך השנים

נתנאל היימן:  אני לא סתם אומרים שאנחנו ב-2024

נתנאל היימן:  לאורך השנים הועברו רשימות והיו ישיבות וזומים עם עשרות משתתפים

נתנאל היימן:  אנחנו נעביר את הרשימה בשביל לכבד את הוועדה

נתנאל היימן:  אבל אני אומר שזה בעיקר - - -     

לימור סון הר-מלך:   בדיוק

לימור סון הר-מלך:  אנחנו רוצים שיקרה בסוף משהו, וזו המטרה שלשמה כולנו התכנסנו כאן

נתנאל היימן:   קודם כול, לבקשתך כמובן

נתנאל היימן:  אבל אני אומר שזו ביצה ותרנגולת

נתנאל היימן:  ברגע שאתה מייצר שוק, באים עוד צרכנים

לימור סון הר-מלך:   ברור

לימור סון הר-מלך:  אבל הרבה פעמים החסם הוא בשיתופי פעולה

לימור סון הר-מלך:  אנשים מתחלפים בכל המשרדים, ויש אנשים חדשים

לימור סון הר-מלך:  אני תמיד בונה על זה שאולי יהיה משהו

לימור סון הר-מלך:  התחושה היא שיש מי שהוא קשוב והוא רוצה לשמוע

לימור סון הר-מלך:  אז, בסדר?      עמיחי דרורי ממרכז השלטון המקומי, בזום, בבקשה

לימור סון הר-מלך:  נשמח להתייחסות

לימור סון הר-מלך:  עמיחי, אולי תוכל לעזור לנו בסוגיית בית החולים רמב"ם והחיבור ונמל חיפה, עיריית חיפה, וכל זה

לימור סון הר-מלך:  אנחנו נשמח

חסיה דרורי:   שלום וברכה, גבירתי היושב-ראש, ולכולם

חסיה דרורי:  אנחנו, במרכז השלטון המקומי, מייצגים את כלל הרשויות, ואנחנו לא יכולים להיכנס לעומקן של סוגיות פרטניות שהן בתחום של כל רשות ורשות

לימור סון הר-מלך:   זה לא עוזר לנו

לימור סון הר-מלך:  אלו התשובות שקיבלנו בדיון הקודם

לימור סון הר-מלך:  ולכן, זה לא מועיל לנו

לימור סון הר-מלך:  אני כן צריכה התייחסות פרטנית כי יש לנו אירוע שצריך להגיע לפתרון

לימור סון הר-מלך:  פעם אחר פעם זה אותו לופ שבו אנחנו שומעים, והעירייה לא מתייצבת

לימור סון הר-מלך:  אני אומרת, שהיא תתייצב, שתסביר למה

חסיה דרורי:   אני מבין

חסיה דרורי:  כאמור, הכתובת לנושא היא עיריית חיפה

חסיה דרורי:  הנושא מסתמך על תוואי שטח בעייתיים בעיני הרשות המקומית

חסיה דרורי:  צריך להבין שתשתיות גז טבעי הן בכל זאת תשתיות שיש בהן סיכון מסוים

חסיה דרורי:  זה עלה גם בדיונים ארוכים ורחבי היקף בדיוני ועדת הכלכלה, ששקלה, וגם אישרה לעשות מהלכים כאלו ואחרים שנועדו לפשט הנחת תשתיות

חסיה דרורי:  גם ועדת הכלכלה הבינה שהנושא הוא לא שחור-לבן, ושאי-אפשר בלחיצת כפתור לפרוס את התוואים

חסיה דרורי:  יש תוואים שהם בעייתיים, וצריך להידרש גם לסוגיה הזו במסגרת הנושא

חסיה דרורי:  הכתובת היא באמת הרשות המקומית

חסיה דרורי:  היא, ורק היא, מכירה את תוואי השטח ואת השימושים שבו ואת הרגישויות שבכל שימוש ובכל ייעוד על אותו תא שטח של 2 ק"מ

חסיה דרורי:  לכאורה, זה נראה זניח, אבל - - -     

לימור סון הר-מלך:   אין לי בעיה

לימור סון הר-מלך:  אבל, אני הייתי שמחה אם הם היו מגיעים לכאן והיו באמת מציגים את כל הדברים החשובים האלה שאתה אומר ובאמת מסבירים לנו

לימור סון הר-מלך:  אבל פעם אחר פעם הם ממאנים

חסיה דרורי:   גברתי, את זה אני מקבל

חסיה דרורי:  אני אהיה בקשר עם מהנדס עיריית חיפה ואני אבהיר לו את בקשתכם בנושא

לימור סון הר-מלך:   תודה רבה

לימור סון הר-מלך:  זה לא מולך

לימור סון הר-מלך:  יש פה דיונים על סוגיית החיבור לבית חולים רמב"ם, וזה באמת כאילו שנים

לימור סון הר-מלך:  כבר ראינו איפה זה תקוע כרגע

לימור סון הר-מלך:  אנחנו מנסים לפתור את הדבר הזה, אבל פעם אחר פעם עיריית חיפה לא מתייצבת פה

לימור סון הר-מלך:  היא ממאנת להסביר את השיקולים שלה ולמה היא בוחרת לא לאפשר את הדבר הזה

לימור סון הר-מלך:  אבל היא לא יכולה לעשות את זה כל הזמן

לימור סון הר-מלך:  זה התפקיד שלנו, אנחנו צריכים לעשות זאת, ויש לה מחויבות להתייצב ולפחות להסביר את השיקולים שלה

חסיה דרורי:   אני מבין

חסיה דרורי:  אנחנו לא גורם שיכול לכפות את הדבר

חסיה דרורי:  אני אשוחח עם מי שנדרש בנושא - זו נקודה אחת

חסיה דרורי:  ברשותך, אבקש להתייחס לנקודה אחרת, שהיא יותר רוחבית, ואנחנו במרכז השלטון המקומי מעוניינים בקיומה

חסיה דרורי:  אנחנו חושבים שזה נכון, וזה גם קיים במסמכים שהעברנו בעבר, אני לא יודע אם משה ראה אותם, אבל העברנו בעבר למשרד האנרגיה ולרשות הגז מסמך בנושא בחינת היתכנות השימוש בגז טבעי במגזר המוניציפלי

חסיה דרורי:  אנחנו, לפחות במרכז השלטון המקומי, לא מודעים לכל עבודה שנעשית בנושא כדי לבדוק הקמת מרכזי קוגנרציה שיכול ויהיו רלוונטיים

חסיה דרורי:  כמובן לא בכל נקודה ונקודה בתחומי הרשויות המקומיות

חסיה דרורי:  אבל יש מקומות שאני חושב שבהם הדבר כן יכול להסתייע

חסיה דרורי:  אנחנו חושבים שיש פה מהלך שיכול להיות win-win situation, הן ברמת המשתמש, הרשות המקומית והשימושים שבה

חסיה דרורי:  וכן, מהבחינה המשקית

חסיה דרורי:  נראה לי שהעליתי את הנושא הזה בישיבה הקודמת שהיתה בחודש יוני

חסיה דרורי:  אנחנו נשמח לקדם את הנושא ולקיים ישיבות עבודה, ככל וצריך, עם רשות הגז או עם כל מי שנדרש - זו נקודה חשובה

לימור סון הר-מלך:   מצוין

חסיה דרורי:   אם ניתן לקדם מהלך בנושא עם משה או עם מישהו אחר, אנחנו נשמח

חסיה דרורי:  בואו נתחיל מכאן

חסיה דרורי:  אם נלך בדרך המלך, או לפחות נתחיל לקדם משהו בכיוון הזה, נוכל גם לסטות לענפים אחרים, אולי בתחום התחבורה ואולי בתחומים נוספים

לימור סון הר-מלך:   לגמרי

משה גראזי:   אני אשמח אם מרכז השלטון המקומי באמת יסייע מול הרשויות המקומיות במקומות בהם עוברים התוואים, ויקלו על ההליכים הסטטוטוריים

משה גראזי:  לגבי מתקני הקוגנרציה – אנחנו מאוד בעד

משה גראזי:  מדיניות המשרד היא לקדם את מתקני קוגנרציה, הסדרה של רשות חשמל, שמתחילה עכשיו לתת את התוצאות כבר ויותר מתקנים מחוברים

משה גראזי:  יש פה איזה ממשק

משה גראזי:  יש פה גם נציג הגנת סביבה והוא יוכל להתייחס

משה גראזי:  כרשות אנחנו בטח בעד לחבר מתקני קוגנרציה

משה גראזי:  מבחינתנו, לפחות, אנחנו היינו רוצים כי זה גם מביא צרכני עוגן, צרכנים גדולים, וגם פורסים את הרשת היכן שיש צרכנים גדולים

לימור סון הר-מלך:   תודה

לימור סון הר-מלך:  זינה, בבקשה

זינאידה פרפליצין:   זינה פרפליצין, מינהל תכנון, אגף תכנון ארצי

זינאידה פרפליצין:  אני מיחידת מטה ואנחנו עוסקים ברשת הולכה

זינאידה פרפליצין:  בשלוש השנים האחרונות אנחנו מאפשרים בכל תוכניות ההולכה של גז טבעי ובמקטעים האלה גם הנחת צנרת חלוקת גז טבעי

זינאידה פרפליצין:  התוכנית הגדולה, שהולכת להיות מופקדת ממש בחודשים הקרובים, היא תוכנית מדרום ים המלח עד אילת - 165 ק"מ

זינאידה פרפליצין:  דווקא שם לא תהיה בכלל הולכה, רק חלוקת גז טבעי כדי להתחבר, בין היתר, גם לתוכנית גז טבעי שמגיעה עד העיר אילת

זינאידה פרפליצין:  זו בשורה גדולה

זינאידה פרפליצין:  אפשר יהיה לחבר שם את כל הצרכנים וגם את החקלאות

זינאידה פרפליצין:  כל מי שירצה להתחבר, יוכל להתחבר לשם

לימור סון הר-מלך:   אלו האזורים הפחות בעייתיים

לימור סון הר-מלך:  אנחנו רוצים בשורה בצפון

זינאידה פרפליצין:   גם בצפון יש לנו

זינאידה פרפליצין:  אנחנו מקדמים שני מקטעים, תמ"אות 37/3/ד ו-ו' במרכז הארץ ובצפון

זינאידה פרפליצין:  גם שם יש תוכנית אחת בהתנגדויות, והשנייה גם כן לקראת הפקדה

זינאידה פרפליצין:  לגבי הליך מהיר, שאושר בקיץ ונכנס לתוקף בספטמבר - עבדנו יחד עם רשות הגז הטבעי

זינאידה פרפליצין:  גיבשנו טפסים והקמנו אתר אינטרנט בנושא

זינאידה פרפליצין:  עשינו הדרכות עבור הרפרנטים בלשכות התכנון המחוזיות, וסיכמנו על עבודה כזו שבכל פעם שיש איזושהי יוזמה להקים ברשות מקומית מסוימת, אז ביחד עושים הדרכה עבור אותה רשות כי זה מנגנון חדש והוא די מורכב

זינאידה פרפליצין:  צריך ללמוד אותו כי הוא עדיין בחיתולים

זינאידה פרפליצין:  לגבי קוגנרציה - אני מכירה

זינאידה פרפליצין:  דווקא אתמול ראיתי את יוזמת נתיבי ישראל להקים מתקני קוגנרציה עבור מסופי אוטובוסים

זינאידה פרפליצין:  הם בוחנים 22 מתחמים

זינאידה פרפליצין:  חיפשו מקום שרשת חלוקת גז קרובה אליו וכל מיני פרמטרים

זינאידה פרפליצין:  בחנו שם כמאה מתחמים, כשמתוכם הם ממליצים על 22 מתחמים שבהם תיבחן אפשרות לקדם קוגנרציה על בסיס גז טבעי

זינאידה פרפליצין:  בנושא רמב"ם - אמורה לעלות רפרנטית ממחוז חיפה, והיא תיתן הבהרות ספציפיות לגבי זה

לימור סון הר-מלך:   ענת שריד, מנהל תכנון חיפה, בבקשה

ענת שריד:   שלום

ענת שריד:  לגבי רמב"ם - הוגשה לנו תוכנית לחיבור רמב"ם, והוחלט לפרסם אותה להשגות

ענת שריד:  התוכנית הזו עוברת דרך נמל חיפה

ענת שריד:  בשטח הזה של נמל חיפה מתוכננת תוכנית מאוד מאוד גדולה, תוכנית גם לחזית עירונית ימית, שאמורה לתרום המון לחיפה

ענת שריד:  חלק ממנה חל על רצועת הרכבת שנמצאת שם, שאמורה להיות משוקעת

ענת שריד:  על הקטע של רצועת הרכבת אמורות להיבנות הרבה מאוד יחידות דיור

ענת שריד:       החשש של עיריית חיפה ושל הנמל הוא שהקו הזה יכול לחבל בתוכנית הזו

ענת שריד:  ולכן, במקביל ביקשנו ממרימון, שהיא חברת החלוקה שמקדמת את התוכנית, לבחון גם חלופה ברחוב המגינים

ענת שריד:  זו חלופה שהיתה בעבר, שהם קידמו

ענת שריד:  היא לא התקדמה בגלל באמת קשיים שעיריית חיפה הערימה

ענת שריד:  החלופה הזו נמצאת עכשיו בבחינה, כשעיריית חיפה עוזרת להם מול המתכננים של תוכנית תת"ל 65 של שיקוע הרכבת

ענת שריד:  התוכנית במתכונתה, שעוברת דרך הנמל, נמצאת ממש לפני הפרסום

ענת שריד:  ביקשנו לעכב אותה כי עכשיו מתנהלים דיונים לתיאום ולנסות לבחון את החלופה השנייה, שהיזם לא אוהב אבל עיריית חיפה מבקשת אותה

ענת שריד:  זה המצב שבו זה נמצא

ענת שריד:       לפני שבועיים היה דיון אצלנו

ענת שריד:  היו כמה דיונים בין היזם לבין עיריית חיפה לבין המתכננים של התת"ל

ענת שריד:  היה גם דיון ביום ראשון השבוע, ואמרו לי שישלחו לי את הסיכום

ענת שריד:  אני שלחתי לזינה את הסיכום של הישיבה האחרונה שנעשתה

ענת שריד:  אפשר לשלוח את זה לוועדה

לימור סון הר-מלך:   האם אפשר לשמוע קצת מה המסקנות ולאן זה הולך?     

ענת שריד:   יש פה איזושהי בעיה

ענת שריד:  מצד אחד, התוכנית ממש לפני פרסום להשגות

ענת שריד:  מצד שני, החלופה השנייה, שעוברת ברחוב המגינים, היא בעייתית גם מבחינת הביצוע ברחוב שהוא רחוב פעיל

ענת שריד:  הוא עובר במקום מאוד מאוד תוסס בעיר עם הרבה עסקים ותנועה, והוא גם חוצה את התת"ל

ענת שריד:  מצד שני, החלופה של הנמל, במידה והיא תפורסם, יוגשו לה התנגדויות

ענת שריד:  זה גם יהיה עלות

ענת שריד:  אנחנו לא רוצים לחבל בתוכנית הזו שאמרתי שהיא גם חזית ימית

ענת שריד:  זו תוכנית מאוד חשובה להתחדשות כל העיר חיפה ולהוספת המון שימושים של מסחר ומגורים

ענת שריד:  יש פה איזשהו מבוי סתום

ענת שריד:  אנחנו עכשיו בדיונים, ואני מקווה

ענת שריד:  אנחנו לא שוכחים את זה

ענת שריד:  מתכנן המחוז והיושב-ראש הקודם כל הזמן על זה ומנסים לקדם

ענת שריד:  אבל אני מניחה שזה ייפתר בחודשים הקרובים

לימור סון הר-מלך:   לי זה לא נשמע כך

ענת שריד:   לא אמרתי שזה ייפתר מהר, אבל אם באמת - - -     

לימור סון הר-מלך:   אני לא מצליחה להבין מי הכתובת, איך אתם מתמודדים עם ה - - -     

ענת שריד:   אנחנו כל הזמן במעקב על זה

ענת שריד:  אני חושבת שאם היזם היה יושב עם נמל חיפה ומשכנע אותם שהצינור הזה, שהוא באמת צינור קטן בקוטר, לא יפגע בתוכנית הזו, ושהוא כמו כל צנרת תשתית אחרת, ומקיים איתם ישיבות עבודה ומשכנע, והיו נמצאים כבר עם הסכמות, אז היינו מקבלים את החלופה הזו שגם לי היא נראית יותר ישימה

גלעד קריב:   האם זה אומר שעיריית חיפה מסכימה?      

ענת שריד:   לא

ענת שריד:  אבל עיריית חיפה גם לא תסכים לה כי היא חוששת מהפגיעה של התוכנית

גבי ביטון:   מה שווה שהוא יישב עם הנמל אם את לא מסכימה?      

ענת שריד:   אני לא מעיריית חיפה, אני מהוועדה המחוזית חיפה

ענת שריד:  אם אתם רוצים, תעלו את נציג עיריית חיפה

ענת שריד:  אבל אנחנו מהוועדה המחוזית

ענת שריד:  אנחנו מנסים לגשר

לימור סון הר-מלך:   הם ממאנים לעלות

לימור סון הר-מלך:  כנראה שיש להם סיבה

לימור סון הר-מלך:  כשאין מה להסתיר וכשהכול בסדר, אין בעיה לאנשים לעלות

לימור סון הר-מלך:  אבל כנראה שיש דברים שהם - - -

לימור סון הר-מלך:  כי אני לא הצלחתי להבין שום דבר גם אחרי שאמרת, חוץ מלהבין שיש להם תוכניות אחרות ושזה עלול לפגוע

לימור סון הר-מלך:  אני חושבת שזה לא כול כך מדויק

לימור סון הר-מלך:  בכל אופן, תודה

לימור סון הר-מלך:      בבקשה, גלעד

גלעד קריב:   נסביר על חלופת הנמל

גלעד קריב:  בשנת 2022 אנחנו ישבנו עם נמל חיפה במספר פגישות ואישרנו מולם את התוואי זה

גלעד קריב:  מה שקרה הוא שבסוף 2022 הסתיים המכרז של נמל חיפה

גלעד קריב:  זכה בו זכיין פרטי, חברה הודית, יחד עם שותף ישראלי, ששינה את ההחלטה הזו כשהיינו כבר בסוף העבודה

גלעד קריב:  הוא החליט שהוא לא מסכים לתוכנית הזו

גלעד קריב:  אנחנו לא מקבלים תשובות כשאנחנו מנסים להבין ממנו למה או מה ההסבר המדויק לזה

גלעד קריב:  אנחנו מקבלים תשובות ערטילאיות שאומרות - - -     

לימור סון הר-מלך:   כלומר, ישבתם איתם, אמרתם להם, דיברתם על הסיכונים ואיך אתם נותנים לזה מענה

גלעד קריב:   ברור

גלעד קריב:  אנחנו נצמדים שם לתשתיות, אנחנו עוברים שם בדרך

גלעד קריב:  אין שום סיכונים

גלעד קריב:  אגב, סיכון בטיחותי הוא נימוק שגם הם אפילו לא העלו

גלעד קריב:  הם פשוט אומרים: תשמע, אל תיצור לנו הגבלות על מה שאנחנו מתכננים בעתיד

גלעד קריב:  אני שואל: מה אתם מתכננים בעתיד? ואז: אנחנו לא יודעים

גלעד קריב:  עדיין אין לנו תכנון של חזית הים

גלעד קריב:  אתה, אל תעשה כלום

גלעד קריב:  כשתהיה לנו תוכנית של חזית הים עוד עשר שנים, נשב איתך ונדבר - זה המצב כרגע

גלעד קריב:      אנחנו הצגנו תוכנית

גלעד קריב:  היינו בסיורים ובדיונים בנמל חיפה

גלעד קריב:  נצמדים לתשתיות ולדרכים

גלעד קריב:  אנחנו לא יוצרים שום מגבלות

גלעד קריב:  אני לא מכיר את כל התוכניות שלהם, ואני חושב שגם להם אין את כל התוכניות

גלעד קריב:  אין לי אפשרות להתמודד עם אמירות כלליות האומרות: יהיו לנו תוכניות בעתיד ואנחנו עדיין לא יודעים מה זה אומר

גלעד קריב:  לנו יש תוכנית

גלעד קריב:  צריך להבין שזה אחרי שבע שנים

גלעד קריב:  תכננו אולי ארבע חלופות, הוצאנו על זה מיליונים של שקלים, אפס הכנסות

גלעד קריב:  זו פשוט התעללות

לימור סון הר-מלך:   אני כבר שומעת על זה יותר מדי פעמים

לימור סון הר-מלך:  שנה אני שומעת את אותם דברים

לימור סון הר-מלך:       איתן ארם, משרד הביטחון, בבקשה

איתן ארם:   שלום

איתן ארם:  איתן ארם, משרד הביטחון, ראש החטיבה להגנת הסביבה ותשתיות

איתן ארם:  לגבי איפה אנחנו עומדים בנושא חיבור לגז - יש בסיס אחד שכבר בפועל מחובר, הוא רק עוד לא צורך

איתן ארם:  אני מעריך שאנחנו צריכים ליישר פה איזושהי מחלוקת עם חברת חשמל

איתן ארם:  אני מניח שזה ייקח עוד איזה חודשיים-שלושה והבסיס יתחיל לצרוך

איתן ארם:  בנוסף, פרסמנו מכרז לחיבור עשרה בסיסים נוספים

איתן ארם:  בנוגע לארבעה מהם קיבלנו הצעות, וסביר שתוך כחודש זה ייסגר ותתקבל הודעת זכייה רשמית

איתן ארם:  אפשר להגיד שהצפי הוא שבתוך כשנתיים בערך הארבעה האלו יתחילו לצרוך גז

איתן ארם:  כלומר, יסיימו את החיבור ויתחילו לצרוך גז

איתן ארם:  לגבי השישה הנוספים - לא קיבלנו הצעות

איתן ארם:  כנראה שיש פה איזושהי בעיה כלכלית, בעיה בכלכליות של ה - - -       

נתנאל יהושוע קופראק:   ממי לא קיבלתם הצעות?     

איתן ארם:   אני לא אכנס כרגע כי המכרז עוד לא סגור

נתנאל יהושוע קופראק:   האם מחברות החלוקה או - - -?     

איתן ארם:   לא

איתן ארם:  המודל שבו פעלנו הוא שאנחנו עשינו תיאום ראשוני עם חברות החלוקה ויצאנו למכרז לזכיינים שיקימו את המנועים שייצרו את החשמל

איתן ארם:  המכרז היה לאותם זכיינים, תוך תיאום עם רשות הגז ועם חברות החלוקה

איתן ארם:  קיבלנו הצעות על חיבור של ארבעה בסיסים

איתן ארם:  זה צריך להיסגר פורמלית תוך חודש

איתן ארם:  לגבי אותם ארבעה – הצפי הוא שבתוך בערך כשנתיים הם יתחילו לצרוך את הגז

לימור סון הר-מלך:   מה היקף הפוטנציאל של הבסיסים?     

איתן ארם:   כרגע אנחנו רואים פוטנציאל בעשרה בסיסים איתם יצאנו למכרז

איתן ארם:  יכול להיות שאנחנו טועים פה כי לא קיבלנו הצעות

איתן ארם:  צריך לדייק את זה

איתן ארם:  יכול להיות שהוא נמוך מזה

איתן ארם:  מעבר לזה, אנחנו כרגע לא רואים פוטנציאל כלכלי

לימור סון הר-מלך:   תודה רבה

לימור סון הר-מלך:  גם אני אשמח להתייחסות ביחס ליהודה ושומרון

איתן ארם:   אחלק זאת לשניים

איתן ארם:  אם נסתכל בהיבט הכלכלי, אנחנו גם לא רואים פוטנציאל

איתן ארם:  אף אחד מהבסיסים האלה הוא לא מעבר לקו הירוק

איתן ארם:  אנחנו לא רואים שם פוטנציאל כלכלי

איתן ארם:  בנוגע להסדרת החקיקה שתאפשר - הנושא הזה הוא פשוט לא בסמכותי

איתן ארם:  אני לא יודע ולא מוסמך להתייחס לזה

לימור סון הר-מלך:   כך שיערתי

לימור סון הר-מלך:  בסדר גמור

לימור סון הר-מלך:  תודה רבה

נתנאל יהושוע קופראק:   מה הצפי לחיסכון כלכלי של המעבר לגז טבעי לבסיסים?     

איתן ארם:   אני לא יודע כרגע להגיד לך, בטח כי לא כל התחשיבים שעשינו הם על אותם עשרה

איתן ארם:  אין לי את המספר כרגע בראש

איתן ארם:  - - - בנוגע לאותם ארבעה בלבד

איתן ארם:  אין לי לתת את המספר כרגע

איתן ארם:  אבל זה לא מאוד מאוד דרמטי

איתן ארם:  אני מניח שזה כמה מיליוני שקלים בסך הכול

איתן ארם:  אני לא רוצה להגיד פה מספר לא מבוסס

איתן ארם:  אם צריך, דבר איתי בהמשך השבוע ואתן לך את הנתון

נתנאל יהושוע קופראק:   בסדר

לימור סון הר-מלך:   ד"ר גיל פרואקטור, בבקשה

גיל פרואקטור:   תודה רבה

גיל פרואקטור:  אני ד"ר גיל פרואקטור, מנהל אגף בכיר לשינויי אקלים, המשרד להגנת הסביבה

גיל פרואקטור:  לנושא הקוגנרציה - אני רוצה להתחיל בזה שאסור לנו לשכוח שגז הוא דלק, שגם הוא מזהם

גיל פרואקטור:  הוא מזהם פחות ממזוט ופחות מגפ"מ, אבל גם הוא מזהם

גיל פרואקטור:  ולכן, חשוב שתהיה מדיניות ברורה שמקומות שבהם באמת ניתן להשיג תועלת משקית, קרי, יעילות אנרגטית גבוהה של המתקן, במקומות כמו בתי חולים, מפעלים שיש להם צריכה תרמית גבוהה, ושהיום, לדוגמה, הם שורפים מזוט כדי לייצר אנרגיה תרמית, לדוגמה, קיטור, וצורכים מהרשת - במקומות כאלו שהיתה יכול להשיג נצילות אנרגטית גבוהה, כן יש מקום למתקנים של קוגנרציה

גיל פרואקטור:  אבל במקומות שבהם רוצים לשים מתקן בנצילות מאוד מאוד נמוכה, מחזור פתוח שמייצר חשמל, שורף גז ורק מייצר חשמל, בנצילות מאוד נמוכה, שהיא נמוכה למעשה מהנצילות הכוללת של הרשת - - -         

לימור סון הר-מלך: האם יש לכם מיפוי של המקומות האלה בדיפרנציאציה הזו?     

גיל פרואקטור:   יש הבנה איפה יכולים להיות מקומות כאלה שיכולים להשיג נצילות אנרגטית גבוהה, וחשוב שזה יהיה הקו המנחה

גיל פרואקטור:  כמובן שהדבר השני, שהוא קריטי, ולמעשה הוא הקו הראשון שצריך להנחות אותנו, הוא שמירה על בריאות הציבור

גיל פרואקטור:  בוודאי שאנחנו לא רוצים שיהיו מרכזי אנרגיה שישרפו גז בלב שכונות מגורים בתוך המרקם האורבני הצפוף

גיל פרואקטור:  זה דבר שאנחנו מתנגדים אליו כי זה משחרר תחמוצות חנקן וחלקיקים לאוויר ופוגע בבריאות של הרבה מאוד אנשים

לימור סון הר-מלך: אבל מה עם האלטרנטיבה?      

גיל פרואקטור:   לא, אין מזוט שנשרף בתוך שכונה חדשה

גיל פרואקטור:  אבל כמו שאמרתי, במקומות בהם יש מפעלים וצרכנים תרמיים, ששורפים גפ"מ או מזוט כדי לייצר קיטור וצורכים חשמל, ודאי שאם שמים במקומות האלה מתקן קונגרציה ומגיע לנצילות גבוהה של 70% - 80%, כמו שמקובל באיחוד האירופי

גיל פרואקטור:  מעבר לזה, בעולם, גם בארצות הברית ובאיחוד האירופי, למעשה מחמירים את הרגולציה

גיל פרואקטור:  ה- BREF'ים, אותם מסמכי ייחוס, באיחוד האירופי מחייבים נצילות אנרגטית גבוהה, וזה צריך להיות הקו שמנחה אותנו

גיל פרואקטור:  שם צריך לסייע למפעלים ולתת להם את כל הכלים כדי שיוכלו באמת להגיע לנצילות כוללת גבוהה ולא ימשיכו לשרוף דוודים ישנים ולא יעילים על מזוט וגפ"מ

גיל פרואקטור:       כמובן שמעבר לכל זה אנחנו צריכים לזכור ששריפת גז היא לא מטרה

גיל פרואקטור:  זה דרך להפחית זיהום גבוה יותר

גיל פרואקטור:  ככלכלה אנחנו צריכים לעבור לכלכלה מחושמלת, לאפשר למפעלים גודל חיבור גדול יותר

גיל פרואקטור:  יש היום הרבה מפעלים שאין להם גודל חיבור מתאים ושהתשתית לא מתאימה

גיל פרואקטור:  צריך לסייע לאותם מפעלים כדי שיוכלו לחשמל את הצרכנים התרמיים שלהם, וכמובן לעבור ברמת הרשת לאנרגיות מתחדשות, שזו הדרך היעילה יותר, ה- Holy grail

לימור סון הר-מלך: אם יש לכם את המיפוי של הדבר הזה, שמייצר את ההבחנות האלה, אשמח לראות אותו

גיל פרואקטור:   כן, בוודאי

גיל פרואקטור:  יש לנו גם נייר עמדה

נתנאל היימן: בתגובה לדבריו של גיל, זה רק מראה לך איך כל אחד רואה זווית אחת קטנה ולכן העסק תקוע

נתנאל היימן:  נצילות אנרגטית זה תועלת אחת

נתנאל היימן:  יש גם תועלת של ביזור הייצור, ואנחנו רואים עד כמה זה חשוב עכשיו, בזמן חירום

נתנאל היימן:  יש גם תועלת של פריסת רשת החלוקה, שעוזרת למפעלים אחרים

נתנאל היימן:  יש הרבה תועלות חוץ מהנצילות האנרגטית, שאתם כרגע פשוט מונעים בגלל שאתם מסתכלים רק על הזווית שלכם

גיל פרואקטור:   ראשית, אנחנו לא מונעים

גיל פרואקטור:  אנחנו בוודאי מחויבים לדאוג לבריאות התושבים ולמנוע זיהום אוויר, כמו שאמרתי, בסמיכות לריכוזי אוכלוסייה

גיל פרואקטור:  שנית, הדרך להשיג ביטחון אנרגטי אמיתי זה באמצעות ביזור מבוסס אנרגיה מתחדשת ואגירה

גיל פרואקטור:  ברגע שיש לנו אגירה ומיקרו גריד ואנרגיה מתחדשת, ששם צריך לשים את המשאבים, אז זו הדרך לעשות את זה

לימור סון הר-מלך: מה אתם עושים לטובת זה במשרד לאיכות הסביבה?      

גיל פרואקטור:   אני אתן לך דוגמה טובה מהחודש האחרון

גיל פרואקטור:  אחרי שנה של עבודה מאוד אינטנסיבית, שהראינו שניתן להשיג גם ביטחון אנרגטי, גם למנוע זיהום אוויר, וגם להשיג חיסכון כלכלי של מיליוני שקלים, הראינו שניתן לעשות את זה באמצעות אנרגיה מתחדשת ואגירה בתוך גוש דן

גיל פרואקטור:  כתוצאה מהעבודה שלנו, קיבל משרד האנרגיה, בסופו של דבר, החלטה היסטורית לבטל את ההקמה, בעלות מטורפת, של טוריבנות גז באתר רידינג בסמיכות לעשרות אלפי תושבים

לימור סון הר-מלך: מה האלטרנטיבה שלכם? הבנתי את הסור רע

לימור סון הר-מלך:  מהו ועשה טוב?      

גיל פרואקטור:   האלטרנטיבה מבוססת על אגירה

גיל פרואקטור:  אגירה הרבה הרבה יותר זולה מהטורבינות

גיל פרואקטור:  ברגע ששמים אגירת אנרגיה, ניתן לנצל את השעות שבהן הרשת לא עמוסה, מה שנקרא, שפל בצריכה, להטעין את הבטריות האלה

גיל פרואקטור:  ברגע שאתה מטעין את הבטריות האלה, אתה יכול להשתמש בהן כדי לתת מענה לאותן שעות שבהן יהיה מחסור בגוש דן החל משנת 2026 – זה דבר ראשון

לימור סון הר-מלך: האם נגה גם משתפת איתכם פעולה?     

גיל פרואקטור:   התשובה היא שאחרי שנגה עשתה review, בדיקה מחדש, של ההנחות שלה ושל העבודה שלה, על הבסיס הזה משרד האנרגיה קיבל את ההחלטה המבורכת מאוד שלו

גיל פרואקטור:  לשאלתך, השלב הקריטי הבא זה לא להסתפק רק באגירה, אלא לייצר את הפריסה המבוזרת בכל רחבי גוש דן, וכמובן שמזה צריך לעשות בכל שאר ישראל, גוש דן זה רק דוגמה בהיבט של רידינג, ולייצר את ייצור האנרגיה הסולרי המבוזר

גיל פרואקטור:  כי רק כך ניתן לשים מקורות ייצור שמוגנים

גיל פרואקטור:  אנחנו לא שמים את כל הביצים בסל אחד

גיל פרואקטור:  ואז אם, חס וחלילה, יש או התקפה או בעיה או תקלה, כמו שקרתה רק בשבת האחרונה כשראינו בנפילה של יחידה 70 באתר אורות- רבין, אז לא כל הרשת נופלת

גיל פרואקטור:  לכן, הנושא של ביזור הוא לא רק כלכלי וסביבתי, אלא זה ביטחון אנרגטי

גיל פרואקטור:  הדרך להשיג את הביטחון האנרגטי היא שכל שכונה ומבנה וחניון ייצרו אנרגיה סולרית זמינה

גיל פרואקטור:  שום טיל לא יכול להשבית את השמש

גיל פרואקטור:  ברגע שיש לך בטרייה, את גם אוגרת את זה ללילה - זו הדרך

גבי ביטון: למה זה לא קורה? למה רק 10% מהחשמל מיוצר? אני שואל אותך למה

גבי ביטון:  אנרגיה מתחדשת - 10

גבי ביטון: 1, יותר נכון

קרן ברק: חשוב, לפחות למי שמתעסק בנושא, לדעת שגם כשיש אנרגיה סולרית וגם כשיש אגירה, אתה לא יכול לסמוך רק על זה

קרן ברק:  אתה חייב שיהיה ליד גם חשמל מגז

קרן ברק:  זה אף פעם לא יכול רק זה

קרן ברק:  אתה צריך שזה יהיה צמוד לחשמל אמיתי

לימור סון הר-מלך: אני לא סתם שאלתי את השאלה על נגה

קריאה: התאחדות התעשיינים בעד אנרגיה מתחדשת

גיל פרואקטור:   אני חושב שחברת הכנסת צודקת

גיל פרואקטור:  אסור לשכוח שיש לנו למעלה מ-17,000 מגה ואט מותקן פוסילי

גיל פרואקטור:  אנחנו לא אומרים לקחת את כל ה-17,000 מגה ואט ומחר בבוקר לפרק אותם - ממש לא

גיל פרואקטור:  הם קיימים

גיל פרואקטור:  צריך שלא יקומו יותר תחנות כוח פוסיליות, ורק תקום אנרגיה מתחדשת עם אגירה

קרן ברק: דווקא ההיפך

קרן ברק:  אתה חייב שיהיו לך כמה שיותר תחנות

קרן ברק:  בטח בעת כזו כשאתה נמצא במצב שצריכת החשמל הולכת ועולה ועולה ועולה, וכמות התכנון של התחנות לא מספקת את הביקושים

לימור סון הר-מלך: תציגי את עצמך

לימור סון הר-מלך:  חברת כנסת לשעבר

קרן ברק: קרן ברק, יושבת-ראש פורום יצרני החשמל הפרטי מגז

קרן ברק:  אני כבר לא חברת כנסת

קרן ברק:  הצורך לעומת התחנות הקיימות מגז לא עומד במבחן

קרן ברק:  זאת אומרת, ידוע שלהקים תחנות כוח מגז לוקח בין שש לעשר שנים

קרן ברק:  אנחנו, ברוך השם, מדינה שהגידול הטבעי בה הוא מאוד גדול, וטוב שכך

קרן ברק:  בנוסף לכך, הכול עובר לחשמול: הרכבות, התחבורה הציבורית, הרכבים

קרן ברק:  הכול מתחשמל

קרן ברק:  הגידול בצורך בחשמל הוא עצום

קרן ברק:  זה מצוין שיהיה מעבר לסולרי ולאגירה - הכול טוב

קרן ברק:  אבל זה לעולם לא יחליף את הצורך בוודאות אנרגטית של תחנות כוח מגז

קרן ברק:  כמדינה את כל הזמן צריכה שתהיה לך ודאות שיש לך מספיק חשמל לצרכים כדי שלא יהיו פה נפילות חשמל, ואגירה וסולרי לעולם לא - - -     

לימור סון הר-מלך: זה באמת התפקיד של נגה כי הם יודעים ליצור את האיזונים האלה שבדיוק דיברת עליהם

קרן ברק: אבל התוכניות של נגה מראות שצריך להקים, ושעד 2040, שזה מעבר לפינה, אנחנו צריכים עוד שבע-שמונה תחנות חדשות

קרן ברק:  שלא נדבר על מצב חירום ושזה יעדים לתקיפה

גיל פרואקטור:   חשוב לזכור שכדי להשיג את הביטחון האנרגטי ושבשביל לתת מענה לצורכי המשק, צריך לעשות בדיוק הפוך ממה שאמרת

גיל פרואקטור:  צריך שכל מגה ואט מותקן חדש במדינת ישראל יהיה סולרי ויהיה מלווה באגירה

גיל פרואקטור:  אם נלמד ממה שעושות מדינות מתועשות יותר מאיתנו, כמו גרמניה, קליפורניה, - - -     

קריאה:   - - - מים

קריאה:  לנו אין את זה

אמיר פוסטר:   גרמניה הוא המקום האחרון שצריך ללמוד ממנו

אמיר פוסטר:  נכנסו למשבר האנרגיה הכי גדול שהיה בהיסטוריה שלהם כי הם לא טיפלו נכון

אמיר פוסטר:  היום הם קוראים לי לדבר איתם ולהסביר להם איך עושים ביטחון אנרגטי

קרן ברק: כן

קרן ברק:  הם קונים מאיתנו

קרן ברק:  תבינו, כל המדינות קונות מאיתנו כי יש לנו גז

גיל פרואקטור:   ברשותך, אשלים את המשפט

גיל פרואקטור:  ברגע שאנחנו נבין שהאנרגיה הזולה ביותר, ולא רק היעילה ביותר אלא הביטחונית ביותר, זה אותה אנרגיה שאי-אפשר לכבות אותה, וזה השמש

גיל פרואקטור:  וכאשר משלבים את זה עם אגירה, ומהצד השני, משקיעים, ולא משקיעים היום, בהתייעלות אנרגטית, בצמצום הביקוש ובניהול הביקושים, שזה אלמנט קריטי בכל מקום, ואפשר ללמוד מהאיחוד האירופי, שהטיל גם יעד של 32% התייעלות אנרגטית, ברגע שאנחנו משלבים את זה, אנחנו נוכל לתת את המענה הטוב ביותר לביקוש לאנרגיה, ולא להקים כאן תחנות כוח

גיל פרואקטור:  וכמו שאמרת, ובצדק, יש קשיים רבים, ולוקח המון זמן להקים תחנות כוח

גיל פרואקטור:  הסיבה לזה היא כי תחנות כוח הן לא רק יקרות, הן מזהמות והן גוררות התנגדות של תושבים

גיל פרואקטור:  הדרך לתת מענה היא סולרי על הצרכנים עצמם

לימור סון הר-מלך: גיל, הוועדה שלנו, בהקצאה הראשונה שלה, הקצתה לבניית מבנים

לימור סון הר-מלך:  חלק מההגדרות שהיו בהקצאה זה שאותם מבנים יהיו פרוסים באמת עם אותם מתקנים סולריים כדי לנצל גם לטובת הפעלת אותם מבנים

לימור סון הר-מלך:  לגבי התיאור הזה - אתם המשרד לאיכות הסביבה, ואני חושבת שאתם צריכים גם לראות

לימור סון הר-מלך:  יכול להיות שמה שאתה אומר, ובאמת גם אנרגיה שמופקת ממים, וגם אנרגיה שמופקת משמש

לימור סון הר-מלך:  אבל בסוף כשמהלכים בארץ, אני לא הייתי רוצה לראות את המדינה שלי עם הדבר הזה בכל מקום

גיל פרואקטור:   גם אנחנו לא

גיל פרואקטור:  ולכן, בעבודות שעשינו אנחנו מראים

גיל פרואקטור:  מיפינו ב-GIS ברמה של מבנה וברמה של שטחים מבונים ממש לפי עשרות קטגוריות שונות של שטחים מבונים: חניונים, מגרשי ספורט, גגות של מבנים גבוהים, מבנים נמוכים וכו' - - -     

גבי ביטון: בתי קברות

גיל פרואקטור:   נכון, גם בתי עלמין, וזאת כשניתן לשים, וזה לא רק ניתן אלא זה גם כלכלי לשים, את האנרגיה הסולרית על הצרכנים עצמם

גיל פרואקטור:  ברגע שהצרכנים עצמם יקסמו את הפוטנציאל, שזה המשאב היחיד שגדל מידי שנה

גיל פרואקטור:  אסור לשכוח שהשטח המבונה במדינת ישראל גדל מדי שנה כי בונים כאן בקצב מאוד מהיר

גיל פרואקטור:  אם אנחנו נשכיל לחייב את הייצור הסולרי על מבני מגורים ועל מבני תעשייה ומבנים מסחריים, וניתן את התמריצים הכלכליים הנכונים, עם האגירה נוכל לעשות זאת

גבי ביטון: לגבי הקונספציה הזו - היתה אותה קונספציה עם השארת הגז באדמה

גבי ביטון:  אתם שכחתם? להשאיר את הגז באדמה

גבי ביטון:  אנחנו בעד אנרגיה מתחדשת, אין פה אחד שהוא נגד זה

גבי ביטון:  אבל משולבת בגיבוי של גז, אחרת זה לא יעבוד

גבי ביטון:  באירופה קבעו 15% או 20% של גז טבעי זה אנרגיה נקייה

קרן ברק: קודם כול, היעדים של האנרגיה הסולרית לא מתקרבים בכלל למיצוי

קרן ברק:  יש את היעדים, ועובדה שזה לא מתקדם

לימור סון הר-מלך: נכון

לימור סון הר-מלך:  בסולרי זה מאוד ברור שאנחנו מוכרחים

קרן ברק: כולם בעד, וכמדינה אנחנו בעד אנרגיה סולרית

קרן ברק:  הוא כאילו מדבר על הגז כמזהם

קרן ברק:  כמו שהוא אמר, פעם הגז היה התקווה הנקייה

קרן ברק:  אנחנו מזכירים לך את מה זה החליף

קרן ברק:  זה החליף את המזוט

קרן ברק:  זאת אומרת, זה עדיין הרבה פחות מזהם מפחמיות וממזוט

קרן ברק:  אין אירוע, והוא יכול להגיד עד מוחרתיים

קרן ברק:  וסליחה, לא בשביל להעליב

קרן ברק:  אבל כל מי שמתעסק בזה יודע שיש לך זמן מסוים ביום שעות של שמש

קרן ברק:  אתה לא יכול לשלוט בכמה זמן יש לך שמש

קרן ברק:  יש אגירה לעוד X זמן, ועדיין זה לא מכסה את כל הזמן

קרן ברק:  זאת אומרת, אין גוף אחראי שיסמוך רק על הסולרי

קרן ברק:  תמיד יהיה לך את הגז כגיבוי, אין מה לעשות

קרן ברק:  ולכן, הגז הוא משהו שצריך להקים

קרן ברק:  מחיר הטעות בזה שלא יהיה חשמל כי לא יהיה מספיק גז, הוא הרבה הרבה הרבה יותר יקר מאשר אם יהיו עוד תחנות

גיל פרואקטור:   זה בדיוק הפוך ממה שאמרת

גיל פרואקטור:  מחיר הטעות היום כשאנחנו מסתמכים על הגז, - - -     

קרן ברק: אבל מה לעשות שמה שאני אומרת נכון

קרן ברק:  שים לב, כל המדינות שהזכרת מבקשות מאיתנו שנעביר להן גז

לימור סון הר-מלך: ברור שצריך פה איזון

לימור סון הר-מלך:  יש לנו את הרגולטור, ויש את נגה, שיודע לעשות את האיזון הזה

קרן ברק: נכון

קרן ברק:  הוא אמר שצריך להקים את התחנות

לימור סון הר-מלך: ועדיין בחזון שלנו אנחנו באמת צריכים לראות איך

לימור סון הר-מלך:  זה לא סותר את זה שאנחנו נשתמש ונמשיך להפיק ונקדם את הדבר הזה

לימור סון הר-מלך:  לצד זה בחזון שלנו אנחנו רוצים לראות יותר ויותר שימוש באנרגיה מתחדשת

קרן ברק: נכון

גיל פרואקטור:   יש לי הצעה

גיל פרואקטור:  אולי חלק מהתמלוגים שמתקבלים מהגז כאן, בקרן הזו, יסייעו להאיץ את המעבר לאנרגיות מתחדשות בתעשייה, במסחר ובגופים אחרים

לימור סון הר-מלך: נכון

לימור סון הר-מלך:  יש על זה דיונים פה בוועדה

לימור סון הר-מלך:  ככל הנראה אנחנו נתייחס לזה מאוד בהקצאה הבאה של הקרן

לימור סון הר-מלך:  תודה רבה

לימור סון הר-מלך:      שירה גורלי, סגן מנהל אגף לתכנון, עיריית חיפה ,בבקשה

לימור סון הר-מלך:  שלום, שירה

שירה גורלי:   שלום לכם

שירה גורלי:  קודם כול, אני מתנצלת בשמו של מהנדס העיר שלא היה יכול לעלות

שירה גורלי:  - - -     

לימור סון הר-מלך: אולי את תעזרי לנו לפתור את העניין הזה פעם אחת ולתמיד אחרי כול כך הרבה שנים

שירה גורלי:   הסטטוס כרגע הוא שהיתה החלטה של רשות רישוי גז בוועדה המחוזית שייבדקו שני תוואים: האחד בנמל לכיוון רמב"ם, והשני ברחוב המגינים בתוך העיר

שירה גורלי:  אנחנו נמצאים עכשיו בדיונים שהם כמעט שבועיים עם חברת הגז מרימון יחד עם רכבת ישראל, שהתוואי עובר בתחנות עתידיות שלה, יחד עם נמל חיפה, בניסיון למצות את הבדיקה של שני התוואים האלה

שירה גורלי:  בעוד שבועיים יש לנו ישיבה עם מתכנן המחוז, ואני מניחה שתתקבל אז איזושהי הכרעה לגבי התוואים

לימור סון הר-מלך: האם בעוד שבועיים נוכל לקבל תמונה יותר מדויקת?     

שירה גורלי:   כן, הפגישה מתוכננת ל-5 במרץ

שירה גורלי:  אני מניחה שאחר כך נהיה יותר חכמים

נתנאל יהושוע קופראק: האם תהיה החלטה או שעוד פעם יאמרו שיש עוד דיונים לעוד החלטה בעתיד? זה כבר שבע שנים ש - - -     

שירה גורלי:   זה דיון אצל מתכנן המחוז, זה לא בוועדת רישוי

שירה גורלי:  אני מעריכה שהבדיקות ימוצו עד אז

לימור סון הר-מלך: ממה שאת פוגשת, איפה החסמים כרגע?      

שירה גורלי:   כאמור, יש שתי חלופות

שירה גורלי:  החלופה שעוברת בנמל נמצאת באזור שנמצא כרגע בתכנון מחדש

שירה גורלי:  זה גם שטח מאוד מאוד גדול, וגם עם אחוזי בנייה מאוד גדולים

שירה גורלי:  זאת אומרת, זה שטח פתוח מאוד משמעותי

שירה גורלי:  כרגע יש חוסר ודאות לגבי המיקום הסופי של התכנון

שירה גורלי:  ולכן, יש חשש להעביר שם את הצנרת כשעדיין לא ידוע איפה יהיה הבינוי הסופי, איפה יהיו הכבישים, על מה זה יטיל מגבלות, ובעצם להתאים כרגע תכנון שהוא עוד לא ידוע - זה החסם בנמל

שירה גורלי:  רחוב המגינים הוא אזור רווי תשתיות, כולל צנרת של קצ"א

שירה גורלי:  כאמור, תכנון חדש של תוואי רכבת ממונהר, שאמור לעבור בחיפה, תחנות ממונהרות

שירה גורלי:  יש כמה מרתפי חניה שעוברים וחוצים את הדרך הזו

שירה גורלי:  יש תחנת כרמלית תת-קרקעית

שירה גורלי:  זאת אומרת, יש כמה מבני דרך תת-קרקעיים שצריך לראות אם אפשר להתאים את התכנון אליהם

שירה גורלי:  נראה לי שהשבוע היתה לנו ישיבה עם מרימון

שירה גורלי:  הם באמת ישבו והראו לנו את כל החסמים בתוואי הזה של המגינים

שירה גורלי:  אנחנו נבדוק את זה

לימור סון הר-מלך: שירה, האם אתם הצעתם תוואי או פתרון? כי בסוף זה אינטרס גם שלכם שבית החולים רמב"ם יחובר, והוא לא פחות מהם

שירה גורלי:   אנחנו תמכנו בחלופת המגינים

שירה גורלי:  המהנדסים אצלנו אמרו: אין דבר שההנדסה לא יודעת לפתור

שירה גורלי:  אבל צריך לראות ולהבין את המשמעויות של זה

שירה גורלי:  אנחנו תמכנו בקו של המעבר במגינים, בחלופה שעוברת בתוך העיר

שירה גורלי:  אנחנו, כאמור, מנסים לרתום את הרכבת שתסייע כמה שניתן גם למצוא את המעברים

שירה גורלי:  הצענו שטח עירוני שתהיה בו תחנת הפחתה

שירה גורלי:  מה שתלוי בנו, ושנוכל לסייע, שזה יעבור שם, אנחנו נעשה

שירה גורלי:  כאמור, זה כרגע בבדיקה תכנונית של כל התשתיות שעוברות בכביש הזה

לימור סון הר-מלך: האמת, אמרו לי גם בפעם הקודמת שזה בבדיקה תכנונית

לימור סון הר-מלך:  אני כבר לא יודעת באיזה ועדה זה עבר, לאן זה עבר

לימור סון הר-מלך:  אנחנו נשמח מאוד אם בעוד שבועיים אנחנו נקבל

שירה גורלי:   זה קיבל יותר - - - כרגע

לימור סון הר-מלך: כן? אוקיי

לימור סון הר-מלך:  זה מאוד מעודד

לימור סון הר-מלך:  בעוד שבועיים נשמח לקבל את ההחלטות ואת המסקנות שלכם לוועדה כדי שבאמת נדע לאן פנינו

לימור סון הר-מלך:  בסוף האירוע הזה צריך להסתיים

לימור סון הר-מלך:  תעשו באמת שיתוף פעולה ותמצאו את הדרך

לימור סון הר-מלך:  אני מבקשת מהמהנדסים שלכם ומהמהנדסים של מרימון, הסיפור הזה צריך להיפתר

לימור סון הר-מלך:  לכם צריך להיות אינטרס שהוא לא פחות מחברת החלוקה

לימור סון הר-מלך:  שירה, תודה רבה לך שעלית

לימור סון הר-מלך:       מור סגל, משרד האוצר, איך מתמרצים את התעשיינים?     

מור סגל: אני אדייק

מור סגל:  אני מהחשב הכללי

מור סגל:  לנו יש את הזווית שלנו

מור סגל:  יש פה גם נציג אגף תקציבים, ואם תרצו הוא ישלים את התמונה

מור סגל:  אנחנו נציג יחד

מור סגל:  לגבי כל מה שהתחלנו בו, ברשת החלוקה - משה הציג בהתחלה

מור סגל:  אנחנו עובדים יחד עם אגף תקציבים ועם רשות הגז הטבעי להביא איזשהו מתווה שבאמת ייצור את התמריצים הנכונים מעבר לאותן תוכניות האצה שהמדינה נתנה בשנים האחרונות

מור סגל:  הדבר מתחיל בשימוע שעכשיו הוא באוויר, ב- Take or Pay

מור סגל:  יהיו עוד מתווים שיוצגו

מור סגל:  בשיח, דרך השימועים, אנחנו נעצב אותם בשאיפה שבאמת ייצרו תמריץ כלכלי להקמה, גם מצד החברות וגם מהצד של הצרכנים, להתחבר

לימור סון הר-מלך: אוקיי

לימור סון הר-מלך:  משרד האוצר, בבקשה

לימור סון הר-מלך: רז פרוגל, רפרנט אנרגיה באגף תקציבים

לימור סון הר-מלך: האם אתם בקשר עם התאחדות התעשיינים?      

רז פרוגל: כמובן

רז פרוגל:  היינו היום בשיחה ארוכה מאוד

רז פרוגל:  במסגרת צו מס הפחמן, שהובא במסגרת התוכנית הכלכלית של חידוש תקציב 2024 - אם הצו יעבור, יוקצו 300 מיליון להאצה לפריסת רשת החלוקה

רז פרוגל:  האמת, במסגרת הדיונים על מס הפחמן אנחנו מקיימים הרבה מאוד דיונים עם התעשייה, גם ברמת הפרט וגם ברמת נציגי התעשייה, בנושא

רז פרוגל:  מנסים להבין את הצרכים שלהם ולהבין איך אנחנו יכולים לתת מתווה שיעזור בצורה הכי טובה לפריסת הרשת למקומות שניתן להגיע אליהם

לימור סון הר-מלך: ב-300 מיליון שקל האלה אתם מנסים לייצר איזושהי תוכנית

רז פרוגל: נכון, תוכנית שממקסמת את המקומות שאפשר להגיע אליהם עם ה-300 מיליון שקל האלה

רז פרוגל:  כמו שאמרתי, זה בכפוף למעבר של מס הפחמן בכנסת

גבי ביטון:   האם יש צפי? אקדח ברקה

נתנאל היימן: קוראים לזה אולטימטום

רז פרוגל: זה כחלק

רז פרוגל:  כחלק ממנגנוני הסיוע ל - - -     

נתנאל היימן: או שזה חשוב או שזה לא חשוב

נתנאל היימן:  אם זה לא חשוב - תיתנו

נתנאל היימן:  אם זה לא חשוב - אל תיתנו לנו את זה כאולטימטום

לימור סון הר-מלך: אין מה לעשות

לימור סון הר-מלך:  זה ככה, המקל והגזר

לימור סון הר-מלך:  אי-אפשר לעשות

לימור סון הר-מלך:  ככה מייצרים איזונים

גבי ביטון: המקל הוא כזה והגזר הוא כזה

גבי ביטון:  זה לא הולך כך

לימור סון הר-מלך: 300 מיליון שקל זה מאוד יפה

גבי ביטון: זה מכובד - - -

גבי ביטון:  אבל, מצד שני, אקדח ברקה: קודם שיעבור פחמן

נתנאל היימן: לא

נתנאל היימן:  הפחמן זה הכנסות של 2

נתנאל היימן: 5 מיליארד בשנה

רז פרוגל: לא נראה לי שנפתח פה את הדיון המלא על מס הפחמן

רז פרוגל:  בנוסף למנגנונים נוספים שאנחנו נותנים לתעשייה במסגרת מס הפחמן, זה עוד משהו שאנחנו נותנים לתעשייה

רז פרוגל:  באמת, כפי שאמרת, בסופו של דבר, מס פחמן זה סוג של מקל

רז פרוגל:  זאת אומרת, תמריץ למעבר להתייעלות אנרגטית

רז פרוגל:  אנחנו רוצים לתת מענה

לימור סון הר-מלך: רוצים שזה יקרה - כן, בסדר גמור

לימור סון הר-מלך:  תודה רבה

לימור סון הר-מלך:  האם יש עוד מישהו שרוצה לדבר?      

אריאל פז סוויצקי: שלום רב

אריאל פז סוויצקי:  אני אריאל פז סוויצקי

אריאל פז סוויצקי:  אני מנהל מחקר בלובי 99, הלובי הציבורי

אריאל פז סוויצקי:  אשמח להתייחס בקצרה

אריאל פז סוויצקי:  היה לנו חשוב להיות בדיון הזה, אבל לא כדי להתנגד להרחבת רשת הגז הטבעי וחיבור הצרכנים, שהוא מהלך שיש לו אכן יתרונות, אלא כי צריך לומר שלתחושתנו הממשלה מדברת בשני קולות

אריאל פז סוויצקי:  מצד אחד, אנחנו רואים כאן מאמצים רבים להאיץ את ההפקה ואת הניצול של עתודות הגז, להגיע לכל הצרכנים בשוק המקומי, וגם בייצוא

אריאל פז סוויצקי:  מצד שני, אמירות של עוד ועוד גורמי מקצוע, גם באוצר וגם צרכני הגז הגדולים, שחלקם נמצאים כאן, גם חברת נגה, שתוך כעשרים שנה אנחנו מגיעים למצב שאנחנו תלויים בייבוא גז טבעי כדי לספק את צורכי הגז של ישראל

אריאל פז סוויצקי:  האצה של ההפקה והחיבור של הצרכנים אכן מקדימים את הרווחים, גם של קרן אזרחי ישראל וגם של החברות בתחום

אריאל פז סוויצקי:  אבל המחיר הוא שבעתיד אנחנו נשלם הרבה יותר כשאנחנו נהיה תלויים בייבוא הגז

אריאל פז סוויצקי:      אנחנו רוצים לנצל את ההזדמנות הזו לקרוא לוועדה לפקח, ולהזמין את הוועדה שהוקמה עכשיו לקבוע את מדיניות הממשלה בתחום הגז הטבעי, כדי להבטיח הגנה על ביטחון אנרגטי ארוך טווח של המדינה

אריאל פז סוויצקי:  תודה

משה גראזי: אבקש להתייחס

משה גראזי:  כמו שנאמר, הוקמה ועדה בראשות מנכ"ל משרד האנרגיה עם נציגים של שאר משרדי הממשלה

משה גראזי:  המנדט הוא כמובן לגבי תגליות חדשות

משה גראזי:  אחת הבקשות של השר היא לראות בסוף איך מאזנים ושומרים על המשק המקומי

משה גראזי:  אני בטוח שאת זה תעשה הוועדה עם כל השותפים

משה גראזי:  כלומר, אין פה שום רצון לייצא את כל הגז מבלי לשמור על האינטרסים של המשק המקומי

משה גראזי:  זה המנדט של הוועדה

אמיר פוסטר: אמיר פוסטר, מנכ"ל איגוד הגז הטבעי

אמיר פוסטר:  תרשה לי להגיב בכמה דקות כי יש איזשהו בלבול כשמדברים על ייצוא, ביטחון אנרגטי וגז טבעי

אמיר פוסטר:  אם אנחנו מסתכלים על הטענות שנשמעו נגד הייצוא, וגם כרגע, - - -     

נתנאל היימן: הוא לא ממש נגד

נתנאל היימן:  הוא אמר שהוא רוצה - - -     

אמיר פוסטר:  אני מכיר את הטענות, ואנחנו מכירים המון שנים

לימור סון הר-מלך: בבקשה, עניינית עכשיו

אמיר פוסטר: ייצוא שווה ביטחון אנרגטי

אמיר פוסטר:  אנחנו ראינו את זה עכשיו בשנתיים האחרונות: פעם אחת עם המשבר העולמי שהיה ועם מחירי האנרגיה שעלו בעולם, ופעם שנייה, כשמאגר תמר לא פעל עכשיו במהלך המלחמה

אמיר פוסטר:  למה ייצוא שווה ביטחון אנרגטי? כי מה זה ביטחון אנרגטי? צריך לשאול מה זה ביטחון אנרגטי כדי שנבין מה זה

אמיר פוסטר:  ביטחון אנרגטי זה שלושה דברים: אמינות באספקה, חוסן אנרגטי, זאת אומרת, אם מערכת אחת נופלת, יש מספיק אנרגיה לספק, וגם נגישות אנרגטית

אמיר פוסטר:  הנגישות האנרגטית היום בישראל היא מהגבוהות בעולם

אמיר פוסטר:  מחירי האנרגיה הם מהזולים בעניין

אמיר פוסטר:  יש פה אוקסימורון

אמיר פוסטר:  כי, מצד אחד, המערכות בנויות בצורה כפולה

אמיר פוסטר:  זאת אומרת, אפשר להספיק פי שניים יותר אנרגיה ממה שהמדינה צריכה, ואני מדבר על גז טבעי

אמיר פוסטר:  ומצד שני, המחיר נמוך

אמיר פוסטר:  איך המחיר נמוך? מי מממן את הביטחון האנרגטי והנגישות האנרגטית בישראל? זה הייצוא

אמיר פוסטר:  הייצוא מאפשר מחירים של גז טבעי נמוכים פה בארץ

אמיר פוסטר:  ואם אחת מהמערכות נופלות, עדיין אפשר לספק

אמיר פוסטר:       הבעיה היא שאם מסתכלים קדימה, אז בעשור הבא לא יהיה לנו ביטחון אנרגטי

אמיר פוסטר:  כי כמו שקרן אמרה, וכמו שמדברים פה, כל הזמן צריכת האנרגיה עולה

אמיר פוסטר:  אני מאוד מקווה שמתחדשות יוכלו להיכנס כמה שיותר מהר

אמיר פוסטר:  אבל אם אני מנסה להסתכל על זה בצורה ריאלית, זה לא כזה מהר כמו שהיינו רוצים

אמיר פוסטר:  והלוואי ויהיה כמה שיותר

אמיר פוסטר:  צריך כבר עכשיו לקבל את ההחלטות החכמות כדי שבעשור הבא יהיה ביטחון אנרגטי

אמיר פוסטר:  הסיבה שיש לנו היום היא ההחלטות שהתקבלו לפני עשור

אמיר פוסטר:  גם אז אמרו: מאגר תמר יספיק, למה - - -

אמיר פוסטר:  נבנה פה משק אנרגיה מאוד מאוד חכם במשך עשור, ואנחנו צריכים להמשיך ולבנות אותו הלאה

לימור סון הר-מלך: בסדר גמור

אמיר פוסטר: 	אני מסכים שהדיון הזה הוא דיון חשוב

לימור סון הר-מלך: כן, לגמרי

לימור סון הר-מלך:  האם יש עוד מישהו שרוצה להעיר או לומר משהו?     

נתנאל יהושוע קופראק: יש לי שאלה לגבי ההליך המהיר של חיבור צרכנים? האם יש כאלה שכבר חוברו בהליך המהיר?      

משה גראזי: לא

משה גראזי:  החקיקה עברה רק בספטמבר

משה גראזי:  כמו שאמרתי בפתח הדברים, יש שתי תוכניות שרצות בהליך הזה: אחת בתל אביב ואחת מול עמק חפר

משה גראזי:  אנחנו מקווים שתירשם שם הצלחה, ואז יהיה אפשר להעתיק את זה

משה גראזי:  אבל זה לא משהו שהוא קל לרשויות המקומיות ולמהנדסי הרשות, כי בסוף זו הסמכות והאחריות שלהם לאשר

משה גראזי:  אנחנו מקווים שהמהלך הזה יצלח

לימור סון הר-מלך: עוד מישהו רוצה לדבר?      סיכום הוועדה: שמענו היום על חסמים משמעותיים ברגולציה ועל בירוקרטיה שמעכבת את פריסת התשתיות וחיבור הצרכנים לרשת החלוקה

לימור סון הר-מלך:  הוועדה שמעה מרשות הגז על פעולות שונות שנעשו ביחד עם משרד האוצר, לרבות תיקוני חקיקה לפישוט הרגולציה וקיצור הזמנים, חיבור מוסדות ציבור, ובכלל זאת בתי חולים, תקצוב ממשלתי להאצת פריסת רשת החלוקה, מתן מענקים לעידוד המפעלים ולמעבר לגז טבעי, ולבסוף אכיפה שבאה לידי ביטוי בחילוט הערבויות אל מול חברות החלוקה שלא עומדות במועדי ויעדי החיבור

לימור סון הר-מלך:      הוועדה עודכנה שבשנת 2023 חוברו 12 צרכנים חדשים

לימור סון הר-מלך:  שמענו כי המפעלים והתעשיינים היו מעוניינים להתחבר בתנאי שהליך החיבור יהיה פשוט ומהיר יותר, עם פחות בירוקרטיה

לימור סון הר-מלך:  אנחנו רוצים לדעת מי הם הצרכנים שרוצים לקבל גז טבעי, מה הם החסמים שעומדים בפניהם כדי להתחבר, מה זה דורש מהם, ואיפה אפשר יהיה להקל עליהם, ועוד

לימור סון הר-מלך:       בנוסף, סוגיית ארוכת השנים של חיבור בית החולים רמב"ם חייבת להיפתר

לימור סון הר-מלך:  תפקיד הוועדה הוא לפקח ולעקוב, וכאשר גורם רלוונטי אינו מופיע, הדבר מקשה מאוד על מציאת פתרונות

לימור סון הר-מלך:  הוועדה מבקשת כי עיריית חיפה תדווח לוועדה בכתב בעוד כשבועיים על ההחלטות שהתקבלו בנוגע לקידום פריסת התוואי

לימור סון הר-מלך:  גם הפעם, כמו בדיונים הקודמים, אנו מבקשים לייצר שיתוף פעולה בין הגורמים המעורבים לשם השגת היעדים

לימור סון הר-מלך:      הוועדה תקיים דיוני מעקב נוספים בנושא על מנת שנראה בשטח לבסוף כמה שיותר צרכנים מחוברים לגז הטבעי

לימור סון הר-מלך:  תודה רבה